„Aleksandrov“: Hvala, Srbijo! (video) - Sputnjik Srbija\n19:14 14.11.2017 (osveženo 11:32 05.12.2017) Preuzmite kraći link\nBilo je to prvo gostovanje hora u Beogradu u novom sastavu, nakon avionske nesreće koja se dogodila 25. decembra prošle godine. U tragediji iznad Sočija život su tada izgubila 92 putnika i člana posade, a među njima i 64 člana Hora Crvene armije.\nAnsambl je za manje od godinu dana uspeo da se oporavi od tragedije i da ponovo zablista u punom sjaju.\nUoči koncerta Sputnjik je imao priliku da razgovara sa članovima ansambla — umetničkim direktorom „Aleksandrova“ Genadijem Sačenjukom, kao i sa solistom hora, baritonom Maksimom Maklakovom.\nSačenjuk je u izjavi za Sputnjik rekao da će u narednom periodu park Aleksandrov, koji je 10. novembra svečano otvoren u Beogradu, biti uređen tako da materijalima posvećenim ansamblu, fotografijama, muzikom i drugim artefaktima, privuče što veći broj stanovnika i gostiju srpske prestonice.\nTo je, kako nam je rekao, bila tema njegovog sastanka sa predsednikom Srbije Aleksandrom Vučićem.\nGovoreći o nastupu „Aleksandrova“ u Beogradu, koji je deo balkanske turneje Ansambla, Sačenjuk je istakao da su članovi tog muzičkog kolektiva posebno nadahnuti u susretima sa srpskom publikom, koja ih tradicionalno toplo dočekuje i istinski uživa u njihovom stvaralaštvu.\nNaredna godina za „Aleksandrov“ će biti posebno važna, budući da se obeležava devet decenija od osnivanja Ansambla. Od 12. oktobra 1928. godine hor nastupa širom sveta pronoseći duh ruske kulture i pesme.\n„Svi naši nastupi sledeće godine biće posvećeni tom jubileju. Želimo da pripremimo mnogo solidnih, složenih dela koja će biti uključena u program našeg jubilarnog koncerta“, rekao je Sačenjuk.\nIzuzetni solista hora Maksim Maklakov rekao je za Sputnjik da su članovi Ansambla bili posebno dirnuti poštovanjem ukazanim otkrivanjem spomen-ploče u parku Aleksandrov i zahvalio je Srbiji, u ime kolektiva, na tom gestu.\nhor, Tamo daleko, koncert, Ansambl Aleksandrov, Aleksandar Vučić, Srbija


JKP "Parking servis": Nova aplikacija za plaćanje parkiranja i navođenje do najbližeg parking mesta - Dan u Beogradu\nNaslovna » BG servis » JKP „Parking servis“: Nova aplikacija za plaćanje parkiranja i navođenje do najbližeg parking mesta\nJKP "Parking servis": Nova aplikacija za plaćanje parkiranja i navođenje do najbližeg parking mesta\nJKP „Parking servis“: Nova aplikacija za plaćanje parkiranja i navođenje do najbližeg parking mesta\nNeko drugi 17. avgust 2020. BG servis Postavite komentar\nJKP „Parking servis“ korisnicima nudi novu aplikaciju za plaćanje parkiranja i navođenje do najbližeg slobodnog parking mesta.\nAplikacija automatski locira u kojoj zoni se nalazi vozilo i korisniku omogućava da brzo, jednostavno i sigurno plati parkiranje slanjem SMS poruke, platnom karticom ili sredstvima koja je deponovao na samoj aplikaciji.\nNovina je da se parkiranje u garažama sada može platiti elektronski, bez odlaska na blagajnu i kontakta sa inkasantima: jednostavnim skeniranjem kartice koju korisnici preuzimaju na ulasku u parkiralište i plaćanjem online direktno iz aplikacije.\nOsim toga, kako je u Beogradu uveden e-Parking, informaciju o izdatim elektronskim dnevnim kartama, osim na sajtu, korisnici će dobijati i putem nove aplikacije. Dovoljno je da se registruju i „Parking servis“ će im slati obaveštenje da li je za to vozilo izdata elektronska dnevna parking karta, kao i kada im ističe plaćeno vreme parkiranja. Na aplikaciji postoji i mogućnost da korisnici uplate depozit od 200 do 2.000 dinara i tim sredstvima plaćaju sve usluge.\nZvaničnu aplikaciju „Parking servisa“ za mobilne telefone korisnici mogu besplatno da preuzmu u „Google Play“ i „App Store“ prodavnicama, kao i skeniranjem QR koda na svim saobraćajnim znakovima u zonskom području parkiranja.\nSvi koji žele da parkiraju bez kruženja u potrazi za slobodnim parking mestom i da plate sve usluge „Parking servisa“ putem mobilnog telefona, mogu da instaliraju aplikaciju i koriste je za više vozila jednostavnim unosom registarskih oznaka.\nU cilju realizacije strategije „pametnog parkiranja“ u Beogradu, „Parking servis“ već godinama u svoje poslovanje implementira najnovija svetska dostignuća iz oblasti parkiranja.\nAplikacija je samo jedan od koraka u okviru e-Parkinga, u skladu sa tendencijom digitalizovanja usluga komunalnih preduzeća i modernizacije poslovanja u okviru e-Uprave, a u skladu sa ekološkim principima, piše u saopštenju JKP „Parking servis“. (danubeogradu.rs)\nTagoviaplikacije bg servis jkp parking servis parking parkiranje\nPrethodni Tribina o Milanu Mladenoviću: „Poštenije nisam mogao da potrošim godine“\nSledeći Ekipa Državnog posla donosi ti najbolju fudbalsku analizu LŠ i LE


Кнежевић: Следи деценија предузетништва\t| Ministarstvo privrede Republike Srbije\nMinistar privrede Goran Knežević izjavio je danas da je cilj da se do kraja mandata ove vlade u sektoru malih i srednjih preduzeća zaposli još 100.000 ljudi, a da će vlada dodatno pomoći i sektor informacionih tehnologija. Knežević je novinarima, na konferenciji za novinare, povodom 100 dana rada vlade, rekao da će vlada, posle godine preduzetništva u 2016, proglasiti i Deceniju preduzetništva u periodu od 2017. do 2027. godine.\n„Idemo u pozitivnom smeru, Srbija je na dobrom putu i očekujem dobre rezultate“, rekao je Knežević, a konkretno na pitanje o programima za IT sektor i odgovorio: Ministarstvo privrede ima veoma povoljne programe za IT sektor i nastavićemo da subvencionišemo i pomažemo i mala i srednja preduzeća.\nPodsetio je da je formiran poseban fond od 10 miliona evra koji će biti namenjen za edukaciju i obuku novih IT stručnjaka, precizirajući da je Srbiji potrebno oko 15.000 radnika u tom sektoru svake godine. On je rekao da će to ministarstvo finansirati IT kompanije, od startap kredita do nabavke opreme, čak i bespovratnim sredstvima, dodajući da je ove godine odvojeno 560 miliona dinara, a sledeće godine očekuje najmanje toliku sumu. „Od ljudi očekujemo da konkurišu, da se raspituju, jer ima mnogo sredstava koja nisu bila iskorišćena ove godine“, kazao je Knežević.\nKnežević je rekao da će vlada ostvariti istorijske rezultete za Srbiju, te da je najvažnije što je ostvarena politička i ekonomska stabilnost u zemlji, kao i dobri makroekonomski rezultati.\nPočetna»Vesti»Knežević: Sledi decenija preduzetništva


Od 1. januara 2018. onlajn osnivanje preduzetničkih radnji i jednočlanih društava - Ozon Media\n„Postepeno, osim preduzetnika i jednočlanih društava sa ograničenom odgovornošću, za koje je procedura osnivanja ujedno i najjednostavnija, to će biti omogućeno i ostalim oblicima privrednih društava,a potom i udruženjima, zadužbinama, sportskim društvima“, najavljeno je iz Agencije za privredne registre.\n„Reč je o regionalnom privrednom portalu zapadnog Balkana. Prvo bi se uvezali Centralni registar Makedonije i Agencija za privredne registre Srbije, a u narednom periodu očekuje se i priključenje Slovenije, Hrvatske, Rumunije, Albanije, BiH“, istakao je Zvonko Obradović, direktor APR-a.\nKorisnicima će, putem ovog regionalnog registra, u početku biti dostupno nekoliko servisa, koji će se vremenom uvećavati.\nViše slobodnih mesta u mitrovačkoj bolnici


TotalCar.rs » Da li leti vozite u papučama?\nnovo, vozači, vožnja\nStatistike pokazuju da su papuče ili „japanke” odgovorne za oko 1,4 miliona saobraćajnih nesreća u svetu svake godine.\nLeto je i želite da što više vremena provedete bez obuće koju morate da nosite tokom većeg dela godine, pa „japanke” ne izuvate ni kada sednete za volan? A da li ste svesni da zbog svog komoditeta možete sebe i druge učesnike u saobraćaju da dovedete u veoma opasnu situaciju?\nDok upravljate automobilom važno je da vaša stopala imaju dobar kontakt sa papučicama nožnih komandi, jer od toga zavisi da li ćete reagovati pravovremeno kada je, na primer, potrebno iznenada stisnuti kočnicu ili skinuti nogu sa „gasa”.\nPapuče, „japanke” ili sandale, koje su labavo pričvršćene za stopalo, lako mogu da zapnu za neku od pedala i spreče vas da zakočite na vreme što može da dovede do nesreće.


Nole je najbolji u istoriji - Smedia\nNole je najbolji u istoriji\nĐokovićev procenat od 82,96 dobijenih mečeva u karijeri niko nikada nije ostvario\nMogu Britanci da pričaju šta god žele, ali statistika nikada ne laže! Novak Đoković je najbolji u istoriji tenisa!\nTri uzatopne pobede u grupnoj fazi završnog Mastersa sezone jedan od najboljih sportista Srbije svih vremena, ako ne i najbolji, postao je igrač sa najboljim odnosom pobeda i poraza u istoriji tenisa! Ekspresno završeni meč protiv Belgijanca Gofana u trećem kolu grupne faze takmičenja u Londonu označio je i 750. pobedu u karijeri momka rođenog u Beogradu. S obzirom na to da je izgubio samo 154 duela, Novak je stigao do procenta uspešnosti od 82,96 odsto!\nTaj odnos u broju mečeva u kojima je teren napuštao uzdignutog i pognutog čela „smenio” je sa večite liste najboljih Bjerna Borga. Teniska legenda je tokom karijere pobedila na 609 mečeva, a izgubio...


Ban: Nasilje i zapaljiva retorika na KiM-u zabrinjavaju | KoSSev\nBan: Nasilje i zapaljiva retorika na KiM-u zabrinjavaju\nNedelja 28. februar 2016, 19:23\nFoto: Neredi u Skupštini Kosova\nGeneralni sekretar UN, Ban Kimun, izrazio je zabrinutost zbog nasilja i zapaljive retorike kojom predstavnici opozicije na Kosovu ometaju rad skupštine i podižu napetost na ulicama i pozvao sve koji su odgovorni - da se uzdrže od osporavanja demokratije pribegavanjem nasilju.\nBan Kimun je u redovnom tromesečnom izveštaju o radu UNMIK-a, koji će biti razmatran na sutrašnjoj sednici Saveta bezbednosti UN, naveo da je takvo ponašanje neprihvatljivo i da mu nema mesta u demokratskom društvu.\nNa sednici govoriće i šef srpske diplomatije Ivica Dačić.\nU izveštaju o radu UNMIK-a koji se odnosi na period od 16. oktobra 2015. do 15. januara 2016., Ban Kimun je ocenio da je takav razvoj doprineo zastoju u nekim aspektima primene sporazuma Beograda i Prištine od 19. aprila 2013., kao i sporazuma postignutih 25. avgusta 2015.\nKonkretno, dogovorene procedure i rokovi za uspostavljanje Asocijacije/Zajednice opština sa srpskom većinom na Kosovu nisu ispunjene.\nIpak, nedavna odluka Ustavnog suda u Prištini i obećanje vlade da će nastaviti proces uspostavljanja Asocijacije/Zajednice u skladu sa odlukom Suda, predstavljaju važan korak ka brzom obnavljanju tih napora, navodi se u izveštaju.\nS tim u vezi, generalni sekretar UN-a je pozvao sve strane da udvostruče napore u interesu svih koji žive na Kosovu, dodajući da pozdravlja obavezu koju su preuzeli i Priština i Beograd da u bliskoj budućnosti nastave dijalog na visokom nivou pod pokroviteljstvom EU.\nU izveštaju se takođe pozdravlja značajan napredak u integraciji bivšeg osoblja srpske civilne zaštite u kosovske institucije uz ocenu da je to direktna posledica nastavka rada obe strane na primeni sporazuma postignutih u dijalogu, a na lokalnom nivou nastavak produktivne komunikacije gradonačelnika Severne i Južne Mitrovice o tekućim pitanjima, uključujući i ona koja se tiču opštinskih granica.\nBan Kimun je ocenio da potpisivanje i ratifikacija Sporazuma o stabilizaciji i pridruživanju Kosova EU označava prekretnicu u napretku ka evropskoj integraciji i jasno priznanje kosovskim institucijama za posao koji su obavile.\nPozvao je vladu i sve političke aktere da ostanu privrženi tom putu, bez obzira na brojne kratkoročne izazove i borbe.\nU izveštaju se navodi i da je kao dokaz temeljnog opredeljenja za vladavinu prava na Kosovu nužna brza i odlučna akcija za potpuno uspostavljanje i operacionalizaciju Specijalnog suda.\n"Očekujem od svih strana da brzo nastave rad na okončanju preostalih koraka u skladu sa ustavnim amandmanima i zakonima koje je usvojila Skupština Kosova u avgustu 2015.," naveo je Ban Kimun.\nBan Kimun je posebno pozdravio i inicijative poslovnih lidera unutar privrednih komora Beograda i Prištine da ostave po strani političke probleme i da izgrade novu saradnju u poslovnoj zajednici, uz ocenu da su njihovi napori dalekovida pouka.\nUz izveštaj Ban Kimuna koji će biti razmatran na sutrašnjoj sednici Saveta bezbednosti UN, priloženi su i izveštaj visoke predstavnice EU za spoljnu politiku i bezbednost o aktivnostima EULEX-a u periodu od 16. oktobra do 15. januara, kao i izveštaj zamenika generalnog sekretara NATO-a o međunarodnom bezbednosnom prisustvu na Kosovu, za period od 1. oktobra do 31.decembra 2015.


Situaciju u Srbiji i regionu treba posmatrati kroz sistem spojenih sudova i ukazuje na oštru sukobljenost u ovom regionu geopolitičkih interesa najmoćnijih sila sveta\nSrbija je na meti obaveštajnih službi šezdesetak zemalja, koje su stvorile agenturu spremnu za subverzivna dejstva, lasniranje lažnih vesti i uznemiravanje javnosti, ocenjuje za "Politiku" profesor Milan Mijalkovski.\nMijalkovski smatra da sve što se dešava u Srbiji može da se posmatra kroz neki unutrašnji razlog, ali da to treba dovesti u kontekst sa interesima stranog faktora.\nNekadašnji dekan Fakulteta bezbednosti kaže da situaciju u Srbiji i regionu treba posmatrati kroz sistem spojenih sudova i ukazuje na oštru sukobljenost u ovom regionu geopolitičkih interesa najmoćnijih sila sveta - SAD, Rusije i Kine, Turske kao regionalne sile, ali i transnacionalnog faktora koji mnogi zanemaruju - islamista.\nSvemu treba dodati, prema njegovim rečima, i "agresivni nastup" zapada, pre svega EU, u pogledu KiM.\nNa osnovu iskustva i dugogdišnjeg praćenja situacije, Mijalkovski kaže da Srbiju "istražuju" obaveštajne službe šezdesetak zemalja.\n- Imajući u vidu da to čine skoro tri decenije, to znači da su one stvorile takve pozicije, takvu agenturu od uticaja u Srbiji koja je spremna, osposobljena, školovana da izvodi raznovrsna subverzivna dejstva, počev od grupa za pritisak, lansiranja kojekakvih laznih vesti, uznemiravanja javnosti. Njihove mogućnosti su respktabilne i stalno se osnažuju raznim aktivnostima, pre svega tajnim, ali i javnim - ocenjuje Mijalkovski.\nNa pitanje šta im je glavni cilj, on odgovara da žele da prinude Srbiju na što hitnije priznavanje lažne države Kosovo.\n- Kako otpor prema takvom njihovom cilju jača, treba ocekivati da će oni pojačavati raznovrsne pritiske. Mislim da tako treba gledati na aktuelnu bezbednosnu situaciju i perspektive - ocenjuje Mijalkovski.


Jarić: Tender „Šuma“ naštiman za „Prointer“ - Leutar.net\n[ 20. septembra 2019. ] TRI CIJENE ZA STRUJU Višković: Poskupljenje, ali ne za sve kategorije potrošača jednako Privreda\nHomeVijestiPrivredaJarić: Tender „Šuma“ naštiman za „Prointer“\nJarić: Tender „Šuma“ naštiman za „Prointer“\n29. avgusta 2019. Leutar Privreda, Vijesti 1\nTRI CIJENE ZA STRUJU Višković: Poskupljenje, ali ne za sve kategorije potrošača jednako - 20. septembra 2019.\nVlasnik i direktor kompanije „Planet soft“ Vedran Jarić tvrdi da je cijena od 17 miliona maraka za Integralni informacioni sistem „Šuma Republike Srpske“ prenaduvana, a uslovi u tenderu namješteni za firmu „Prointer“, zbog čega se žalio i nabavka je odgođena do rješavanja žalbe, kako je danas objavio portal CAPITAL.\nJarić kaže da su u tenderu „Šuma“ za izradu Integralnog informacionog sistema stavljeni apsurdni uslovi koje je njegova kompanija pobrojala u žalbi, te da je ubijeđen da će Kancelarija za razmatranje žalbi prihvatiti njihove argumente.\nOn je naglasio da su određeni uslovi navedeni tako da isključivo pogoduju kompaniji „Prointer“ iz Banjaluke i da se jednostavno niko drugi ne može takmičiti.\n„To je klasično naštiman tender za firmu „Prointer“, naše je da se žalimo i vidimo šta će reći Kancelarija za razmatranje žalbi“, istakao je Jarić.\nDodao je da je „Planet soft“ partner SAP-a, koji „Šume“ planiraju da uvedu, a da „Prointer“ to nije i da će vjerovatno kupovati licence od druge firme koja je partner SAP-a.\n„Vrijednost nabavke je 17 miliona maraka i to je više nego prenaduvano. Mogu garantovati da će „Planet soft“ taj posao odraditi za pet miliona maraka“, izričit je Jarić.\nDodao je da je „Planet soft“ napravio konzorcijum sa „Atosom“, najvećom softverskom firmom u Evropi, kako bi zajednički nastupili na ovom tenderu „Šuma“, ali da su uslovi takvi da ih ni zajedno nisu mogli ispuniti.\n„Ta francusko – njemačka korporacija je najveći partner SAP-a, globalni je lider u području digitalne transformacije, zapošljava 110.000 radnika i radi u 73 zemlje, sa godišnjim prihodom od 11 milijardi evra i ona ne ispunjava uslove „Šuma“. To je katastrofa, a pored toga što je cijena tri puta viša od realne cijene. Isti ovaj posao u Srbiji je urađen za 2,8 miliona evra, iako su „Šume Srbije“ nekoliko puta veće preduzeće od „Šuma Srpske““, rekao je Jarić.\nPoručuje da, ako ima odgovornosti u Upravi „Šuma RS“, da će sami poništiti tender, jer su oni ti koji će jednog dana za sve odgovarati.\nNajviše primjedbi „Planet soft“ imao na tražene sertifikate\nU žalbi „Planet softa“ navedeno je da je pogrešno protumačen i primjenjen Zakon o javnim nabavkama.\nNavode da „Šume“, zahtijevajući određene sertifikate, grubo krše Zakon o javnim nabavkama, jer ukazuju na jednog ponuđača GIS platforme, a to je privredno društvo “Esri”, te da na taj način onemogućavaju druge potencijalne kandidate da učestvuju u ovom predmetu javne nabavke.\n“Za kandidate je apsolutno neprihvatljivo da Ugovorni organ zahtjevanjem osoblja sa pomenutim sertifikatima direktno utiče na ponudu rješenja iz GIS domena, što čini eklatantan primjer diskriminacije u postupku javne nabavke”, istaknuto je u žalbi.\nDodaje se da se određenim uslovima u tenderu favorizuje i Cisco oprema, što nazivaju grubim kršenjem Zakona koji jasno i nedvosmisleno kaže da je prilikom pripreme tendera Ugovorni organ dužan poštovati principe jednakog tretmana i nediskriminacije kandidata/ponuđača.\n“Nepoštovanjem Zakona, “Šume” onemogućavaju fer i transparentnu tržišnu utakmicu, pod jednakim tržišnim pravilima. Određenim zahtjevom iz tendera potpuno se obesmišljava i izigrava smisao i cilj postupka javne nabavke”, naglašavaju u “Planet softu”.\nU žalbi, između ostalog, navode da se zahtijevanjem “Prince 2 Practicioner” sertifikata za vođu projekta samo ograničava broj učesnika u nabavci, a nikako ne osiguravaju što kvalitetnije tehničke i profesionalne sposobnosti.\n“Stručnjaci koji imaju taj sertifikat treba da vode projekte po PRINCE2 metodologiji, čime “Šume (in)direktno nameću metodologiju vođenja projekta bez da su vođenje po toj metodologiji tražile u projektnom zadatku”, ističu u “Planet softu”.\nDodaju i da su “Šume” odgovorile da PRINCE2 Practicioner sertifikat traže jer se odnosi na visoku specijalizaciju za rukovođenje projektima u državnoj upravi, ali da ne postoji nikakav dokaz da je PRINCE2 Practitioner sertifikat specijalizovan za projekte u državnoj upravi.\nNavode i da su “Šume” kao dokaz profesionalne sposobnosti kandidata propisale uspješno iskustvo u realizaciji minimalno jednog ugovora za servere i storidže u iznosu ne manjem od 1,6 miliona KM, kao i uspješno iskustvo u realizaciji ugovora implementacije informacionih sistema u iznosu od 4 miliona KM, dodajući da su time favorizovale onu djelatnost za koju je postavljen povoljniji omjer.\nU “Planet softu” ističu i da su “Šume” otvoreno priznale da favorizuju određeni tip sertifikata jednog vendora (u ovom slučaju Cisco, Microsoft, SAP i VMWare) iako za to nema uporište u tenderskoj dokumentaciji i postojećoj opremi.\n“Dodatno, Ugovorni organ teret dokazivanja ekvivalentnosti stavlja na pleća ponuđača, umjesto da formuliše zahtjeve tako da budu neutralni”, istaknuto je u žalbi “Planet softa”.\nImajući u vidu sve navedeno, “Planet soft” smatra da su učinjene bitne povrede Zakona o javnim nabavkama i predlaže da “Šume” ponište postupak ili da izmjene tendersku dokumentaciju u osporavanom dijelu.\n“Prointer” prošle godine bio u opticaju za izradu sistema\nNaime “Šume” su u julu raspisale tender za nabavku informacionog sistema po tri puta skupljoj cijeni nego što je provobitno planirano, ali najbliže ponudi firme „Prointer“ koja se lani jedina prijavila za taj posao, objavio je CAPITAL.\nIz “Šuma” nisu odgovorili na zahtjev CAPITAL-a da se izjasne o navodima “Planet softa”, a nisu se javljali ni na telefonske pozive.\nMeđunarodni tender za nabavku integralnog informacionog sistema od 5,5 miliona KM bio je raspisan i u junu prošle godine, kada se na njega javio samo „Prointer ITSS“ koji je za taj posao tražio čak 15,7 miliona KM, zbog čega je javna nabavka poništena.\nČlan Predsjedništva BiH Milorad Dodik potvrdio je nedavno da je njegov sin Igor Dodik povezan sa kompanijom „Prointer ITSS“.\n30. avgusta 2019. at 08:02\nKonačno jedan pravi privrednik sa mozgom i m…ma. Muka mi je kad vidim one Bajine podguzne Trivića Čkrebića Umićevića koji samo gledaju da se što više ugrade između pljačkaške vlasti i bijednih radnika i stalno kukaju kako je situacija loša ali nikako da se sjete da to kažu na pravom mjestu\nAnti-SPAM Test * + 6 = 13\nTRI CIJENE ZA STRUJU Višković: Poskupljenje, ali ne za sve kategorije potrošača jednako\nIMA IZAC: STARI RECEPT IZ MILOSEVICEVOG VREMENA ....NADJU DOBROG I POSTENOG ALBANCE , TJ SEJDA BAJRAMOVICA I RADI U PREDSJEDNISTVU STA TI…\nTrebinje: Svaka čast za autora i za Vas što ste objavili članka. Ovo je apsolutna istina, trebalo bi je odštapati i…\nARHIVE Izaberi mesec septembar 2019 (124) avgust 2019 (223) jul 2019 (200) jun 2019 (210) maj 2019 (296) april 2019 (217) mart 2019 (303) februar 2019 (365) januar 2019 (354) decembar 2018 (163) novembar 2018 (74) oktobar 2018 (89) septembar 2018 (101) avgust 2018 (115) jul 2018 (127) jun 2018 (89) maj 2018 (112) april 2018 (117) mart 2018 (119) februar 2018 (103) januar 2018 (111) decembar 2017 (116) novembar 2017 (111) oktobar 2017 (110) septembar 2017 (153) avgust 2017 (178) jul 2017 (100) jun 2017 (110) maj 2017 (149) april 2017 (153) mart 2017 (186) februar 2017 (196) januar 2017 (103) decembar 2016 (92) novembar 2016 (40) oktobar 2016 (38) septembar 2016 (8) avgust 2016 (12) jul 2016 (8) jun 2016 (5) maj 2016 (14)\nViews Today : 7857\nIMA IZAC na Dodik našao svog Bošnjaka za zamjenu Bratića\nTrebinje na Mirjana Bobić–Mojsilović oštra kao nikada do sada


Novi reprezentativac Bosne i Hercegovine Danijel Miličević osvojio je srce popularne modne blogerke Zorane Jovanović. Ona je jednom od svojih posljednjih gostovanja na televiziji u Srbiji otkrila da više voli da provodi vrijeme uz njega u Belgiji nego u rodnoj Srbiji.\n“Pa, mi baš nismo na daljinu jer sam ja većinu svog vremena u Belgiji. Tamo mi jednostavno trenutno prija da budem. Srbija je počela dosta da me zamara,“ izjavila je.\nŠto se vjenčanja tiče, Zorana kaže da je to toliko daleko, te da trenutno uživaju u vezi ovakvoj kakva jeste. Ipak, sada se kreće u društvu žena fudbalera i primjećuje da takav život nije lak.\n“Taj život je jako težak i ko misli da je to zanimljivo i da se sve svodi na šoping i na neke izlaske, ne. To je dosadan život i mora da ima ljubavi i razumjevanja prema toj drugoj osobi da bi mogao apsolutno da ostaviš sve zbog tog nekoga i živiš tamo negdje. Družimo se tamo, idemo zajedno na utakmice i ručkove jer šta da drugo da radiš“, bila je iskrena Zorana.


Član 4. stav 1. Zakona o prekršajima Republike Srpske\nRazlika između krivičnog djela ugrožavanje javnog saobraćaja i prekršaja iz Zakona o osnovama bezbjednosti saobraćaja na putevima BiH, jeste u činjenici da za postojanje krivičnog djela u saobraćajnoj nezgodi mora biti ugroženo neko drugo lice, a ne vozač vozila koji je ujedno i oštećeni ili ugrožena imovina nekog drugog lica.\nOkrivljeni u žalbi neosnovano navodi da je, kada se imaju u vidu posljedice saobraćajne nezgode, u kojoj je zadobio teške tjelesne povrede, bilo potrebno pokrenuti krivični postupak, jer sud za prekršaje (tačnije odjeljenje Osnovnog suda), nije nadležan za odlučivanje u konkretnom slučaju.\nNadležnost koju okrivljeni u žalbi osporava, naziva se stvarna nadležnost i propisana je članom 4. Zakona o prekršajima, prema kojem su sudovi u RS nadležni da odlučuju o prekršajima koji su propisani zakonima i drugim propisima BiH, RS, gradova i opština, koji su počinjeni na teritoriji RS (istovremeno izražen i teritorijalni princip).\nTačno je da je član 410. Krivičnog zakona RS propisao da će se učesnik u saobraćaju na putevima koji se ne pridržava saobraćajnih propisa i time tako ugrozi javni saobraćaj da dovede u opasnost život ljudi ili imovinu većeg obima, pa uslijed toga kod drugoga nastupi teška tjelesna povreda ili imovinska šteta preko 3.000,00 KM, kazniti zatvorom od šest mjeseci do pet godina i iz stanja spisa proizlazi nespornim da je okrivljeni zadobio teške tjelesne povrede.\nMeđutim, za postojanje krivičnog dijela mora biti ugrožen neko drugi, a isto važi i u odnosu na ugrožavanje imovine. Prema tome, ovo krivično dijelo ne postoji ukoliko je nepridržavanjem saobraćajnih propisa učinilac ugrozio vlastiti život ili je oštetio svoju vlastitu imovinu, a upravo o tome se radi u konkretnom slučaju.\n(Rješenje Okružnog suda u Banjoj Luci broj: 011-Pžp-07-000 873 od 24.10.2008. godine)


07-04-2020 06:37 Ratni izveštaji Naoružanje Svet Planeta\nRuski novinar i politički konsultant Anatolij Vaserman govorio je o sposobnosti Ruske Federacije da se uspešno brani od američkih grupa nosača aviona.\nPrema rečima stručnjaka, moskovski adut je raketna tehnologija.\nRusija poseduje moderno oružje koje može da se reši kruzera sa malim brojem salvi. Štaviše, neki domaći brodovi poseduju granate sa tako moćnim bojevim glavama da je jedna raketa dovoljna da uništi nosač aviona.\nMeđutim, istovremeno, Rusiji je potrebno ono čega SAD ima u izobilju u a to su nosači aviona.\nPrema Vasermanu, Ruskoj Federaciji su potrebni nosači aviona za upotrebu u nenuklearnim sukobima na udaljenoj teritoriji. Oni bi mogli da pomognu ruskoj vojsci tokom borbi u Siriji.\n“Nosači aviona su i dalje efikasni u borbenim snagama koje nemaju nuklearne rakete”, zaključio je novinar.


Znate li u kakvoj ambalaži se prenosi hrana koju svakodnevno jedete? - Dobre stvari\nZnate li u kakvoj ambalaži se prenosi hrana koju svakodnevno jedete?\nHome » Znate li u kakvoj ambalaži se prenosi hrana koju svakodnevno jedete?\nUnapređenje tehnologije i industrijalizacija proizvodnih procesa u prehrambenoj industriji u poslednjih nekoliko decenija dovele su do povećane potražnje za prvoklasnim namirnicama i njihovim produženim životnim vekom.\nPotrošači na policama marketa očekuju kvalitetne proizvode koji ostaju dugo sveži i zadržavaju sva kvalitetna svojstva do trenutka konzumiranja. U kompleksnim procesima proizvodnje prehrambenih proizvoda, ambalaža za transport hrane igra najznačajniju ulogu.\nFunkcije i svojstva ambalaže za hranu\nAmbalaza za hranu služi očuvanju kvaliteta namirnica tokom rukovanja, skadištenja i transporta, kao i tokom roka trajanja proizvoda. Drugim rečima, ova ambalaža štiti hranu od kontaminacije i pruža barijeru od mikroba, vlage i UV svetlosti, omogućavajući prehrambenim proizvodima bezbedno putovanje na velike udaljenosti i istovremeno zadržavajući visok nivo kvaliteta i svežine.\nOsnovna uloga ove ambalaže je maksimalno zadržavanje nutritivnih vrednosti kao i zaštita hrane od spoljašnjih faktora i oštećenja, što omogućava duži životni vek svežih, prerađenih ili zamrznutih namirnica.\nPlastična ambalaža za prevoz i skladištenje hrane\nProizvodnja i distribucija plastične ambalaže za prevoz i skladištenje hrane danas je jedan od najrazvijenijih sektora privrede. Sa sigurnošću možemo reći da skoro svaki prehrambeni proizvod u nekom segmentu svog proizvodnog procesa direktno zavisi od plastične ambalaže.\nOva vrsta pakovanja koristi se u prehrambenoj industriji u svim postupcima rukovanja, skladištenja i transporta prehrambenih proizvoda sve do potrošača kao krajnjeg korisnika.\nU skladu sa rastućim potrebama prehrambene industrije, na tržištu plastike uporedo su razvijena sistemska i logistička rešenja koja su u potpunosti kompatibilna sa brzim transportom i automatizovanim mehanizmima skladištenja i koja poseduju setifikate za stopostotni kontakt sa hranom.\nŠirok asortiman obuhvata kutije, palete, velike sklopive kontejnere i kolica koji povećavaju efikasnost procesa i logistike za skladištenje i prevoz voća i povrća, mesa, živine, ribe, mleka i mlečnih proizvoda, proizvoda pekarske industrije ili konditorski proizvoda. Ova vrsta ambalaže kompatibilna je sa visoko-automatizovanim pogonima prehrambene industrije i omogućava velika opterećenja na policama sistema za skladištenje robe. Plastična ambalaža poslednje generacije poseduje i univerzalan oblik zaštite i praćenja u vidu integrisanih bar kodova i RFID oznaka.\nDizajnirani da zadovolje najviše standarde prehrambene industrije, veliki sklopivi kontejneri predstavljaju revoluciju u automatizovanim sistemima manipulacije. Jedinstvene zapremine i do 900L, ovi kontejneri poseduju veliki unutrašnji volumen što omogućava veću nosivost pri transportu ili skladištenju robe.\nNapravljeni od lagane i izdržive plastike, omogućavaju transport prehrambenih proizvoda na velikim razdaljinama i pogodni su za transport vazdušnim samobraćajem. Opremljeni poklopcem, ovi kontejneri omogućavaju lak pristup proizvodu dok mogućnost sklopivosti pri povratnom transport omogućava veliku uštedu prostora i do 30% više preklopljenih jedinica po transportnom vozilu.\nPotpuno glatke unutrašnje i spoljne površine čine ove kontejnere jednostavnim i lakim za čišćenje.\nSvojom stabilnom konstrukcijom i mogućnošću visokog opterećenja pružaju maksimalnu sigurnost i zaštitu prehrambenih proizvoda tokom perioda dugog transporta. Jedistveno sertifikovani za stopostotni kontakt sa hranom, izrađeni su od čvrste plastike, jakih i stabilnih baza i ojačanih ivica.\nZahvaljujući čvrstoj bazi nosača, idealni su saveznici automatizovanih skladišta. Određeni modeli poseduju klizna vrata na bočnim stranama, kao i ventilacione baze ili stranice kontejnera, koji pogoduju transportu svežeg voća i povrća, od koga možete napraviti odlične šejkove za imunitet.\nRavne površine i zaobljeni uglovi omogućavaju lako održavanje ovog tipa kontejnera.\nDizajnirane da zadovolje najviše standarde manipulacije u prehrambenoj industriji, plastične palete nalaze široku upotrebu u svim segmentima rukovanja hranom. Raznovrsna idejna rešenja svestrano ispunjavaju kompleksne logističke zahteve čime plastične palete predstavljaju nezaobilaznu komponentu proizvodnih procesa.\nVisoku operativnu efikasnost kao i jednostavnu mogućnost skladištenja omogućava konzistentnost oblika i veličine pojedinačnih logističkih jedinica. Odlikuje ih visoka izdrživost i maksimalna iskorišćenost nosivosti po površini palete. Određeni modeli poseduju graničnik visine 7mm koju pruža sigurnost tovara i sprečava klizanje tereta. Na tržištu postoje i specijalno dizajnirani modeli sa ventilacionim otvorima koji podstiču brz protok vazduha i omogućavaju brzo hlađenje palete pri visokim temperaturama.\nLako se održavaju i čiste i nisu podložne insektima i buđi što smanjuje troškove amortizacije i održavanja.\nPlastične sklopive kutije\nU poslednjih nekoliko decenija, svojim fantastičnim karakteristikama plastične sklopive kutije gotovo da su potpuno sa tržišta potisnule kutije od drveta ili kartona. Jednostavnog dizajna i minimalne težine, omogućavaju lako manuelno i automatizovano rukovanje.\nJedinstvena mogućnost rasklapanja pruža ogromnu uštedu prostora u povratnom transportu. Određeni modeli omogućavaju slobodni protok vazduha čime se postiže maksimalno očuvanje svežine proizvoda. Ojačane ivice i čvrsta konstrukcija omogućavaju stabilno slaganje u procesima skladištenja i transporta.\nTakođe, mogućnost izrade u više boja omogućava lake procese identifikacije u velikim skladištima.\nPlastične sklopive kutije su otporne na ekstremne temperature, hemikalije ili kiseline, što ih na tržištu čini najadekvatnijom ambalažom u svim segmentima rukovanja, transporta ili skladištenja hrane.\nPrevPrethodna Šta vam je sve potrebno za otvaranje restorana?\nSledećaOsetljivost kože kod bebaSledeći


Psovke - Blic Online\nĐorđe David kasnio je na snimanje poslednje emisije "Zvezda Granda", a nije krio nezadovoljstvo zbog onoga što mu se na putu do studija dogodilo.\nIvan Marinković je istakao da Miljana Kulić ne postupa sa njihovim detetom onako kako bi trebalo, što je razljutilo učesnicu rijalitija "Zadruga", pa je bez dlake na jeziku navela šta misli o svom nekadašnjem partneru.\nDevojku je okružilo 25 nasilnika koji su krenuli da je SILUJU, a onda se pojavio spasilac - PRODAVAC CVEĆA\nItalijanka Gaja Garnosta je na Fejsbuku podelila priču o tome kako se našla u opasnoj situaciji i da su oni pravi heroji najčešće među običnim ljudima koje srećete na ulici.\nRasistički snimak ZGROZIO Ameriku: Pet čirlidersica psuju, vređaju i UMIRU OD SMEHA (VIDEO)\nNa društvenim mrežama osvanuo je video-snimak od 10 sekundi na kojem grupa devojčica iz srednje škole “Veber” u Juti kroz smeh vrišti: “Jeb*** crn****”, objavio je “Njujork post”.\nU Skupštini Srbije pljušte uvrede i psovke, teku suze, a građani to plaćaju TRI MILIONA DINARA po sednici\nTrener Igokee Dragan Bajić: Košarkaši ME VOLE uprkos PSOVKAMA\nČini mi se da se mnogi ljudi leče prepričavajući šta sam rekao svojim košarkašima, kaže strateg šampiona BiH.\nPRIMER NETOLERANCIJE Radnica na šalteru psuje na račun klijenta (VIDEO)\nU BiH građani često mogu da svedoče neprikladnoj komunikaciji i ponašanju radnika u javnim preduzećima i državnim insitucijama, a takva jedna zabeležena je ovih dana u Kiseljaku.\nAmerička senatorka Kirsten Džilibrand koristila je danas sočni jezik da izrazi svoju frustraciju politikom u Vašingtonu.\nRuski predsednik Vladimir Putin potpisao je zakon kojim se zabranjuje upotreba psovki, brojeva, znakova interpunkcija, kao i naziva zanimanja prilikom davanja imena deci.\nU Banjaluci i vozači i pešaci bez osnovne saobraćajne kulture: Jedni druge ČASTE PSOVKAMA\nPreticanje u centru grada, nepuštanje pešaka na zebrama, čekanje na raskrsnicama uz psovke i zvuk sirene, samo su neke od loših navika banjalučkih vozača.\nTAKO MALI, A VEĆ OPASAN Ovako se sin poznatog para svađa s bratom i sestrom (VIDEO)\nPopularni par Mirka Vasiljević i Vujadin Savić roditelji su troje dece, a nedavno je fudbaler nasmejao svoje pratioce na Instagramu, kada je objavio snimak nakom se vidi kako se najmlađi sin Mihajlo svađa sa dedom Duletom Savićem.\nDAME ILI KOČIJAŠI Ovako estradne zvezde psuju pred kamerama!\nOvim damama sa naše estrade trebalo bi pokloniti bonton za rođendan.


Vast uzeo investiciju od 14 miliona dolara za razvoj B2C proizvoda i širenje u Beogradu\nVast, američka kompanija sa 2 srpska osnivača, podigla je novu rundu investicija — 14 miliona koja će značajno uticati i na njenu kancelariju od 140 ljudi u Beogradu.\nVast, kompanija potekla iz Srbije koja ima veliki tim u Beogradu, je uzela novu rundu investicija — 14 miliona od Capital One Growth Ventures.\nOva kompanija koja se bavi analizom podataka za automobilsko i tržište nekretnina, osnovana je 2005. godine u mešovitom timu sa 2 osnivača iz Srbije, koji su u međuvremenu izašli iz firme. Međutim, deo vlasništva kompanije je i dalje u našoj kompaniji kroz stock opcije koje ceo beogradski tim ima, detalji koji nisu javno poznati.\nVastu je ovo prva javno poznata investicija, pošto za prethodne runde nisu objavljivani detalji.\nKompanija kreira alate za pretraživanje kako bi pomogli ljudima prilikom velikih kupovina. Osim što kompanija obezbeđuje svoje podatke i obradu različitim sajtovima iz ovih industrija, ima i svoju platformu koja je okrenuta direktno korisnicima — Carstory, na koju će najveći deo ove investicije da se usmeri.\nOno što Vast donosi svojim korisnimima sa CarStory proizvodom je nama vrlo zanimljivo. Korisnici očekuju više informacija na dohvat ruke i za te podatke da budu personalizovani i prilagođeni. Big data tehnologija to omogućava, a Vast to obezbeđuje. — Jaidev Shergill, partner u Capital One Growth Ventures\nCarStory je prva i najveća platforma za otkrivanje vozila, koja sada obuhvata više od 3,5 miliona vozila čime omogućava kupcima polovnih vozila više informacija, a prodavcima dovodi informisane i kupce koji su spremni na kupovinu.\npetak, 12. Februar, 2016.\nBravo za VAST i lepe vesti i za domaću IT scenu koja će se uvećati!


M.I.M. , NBC News , Whotv.com , The Epoch Times\nFoto: @WHOhd / Twitter\nTinejdžer iz Ajove koji je pobegao od kuće jer su mu roditelji oduzeli mobilni telefon pronađen je mrtav nedaleko od porodičnog doma.\nKori Braun (13) iz Maršaltauna nestao je prošlog utorka uveče, a njegovo telo pronađeno je u u nedelju u izolovanom delu grada, manje od kilometra od njegove kuće.\nPolicija je rekla da se dečak na dan nestanka posvađao sa roditeljima, a svađa se okončala kad su mu oduzeli mobilni telefon. Tinejdžer je nakon toga pobegao od kuće, a potragu za njim je otežavalo vreme i temperatura u minusu, preneo je "NBC njuz". Veče bekstva u gradu je bila snežna mećava i ledeni uslovi su remetili potragu. U Maršaltaunu je prošlog utorka i srede palo 15 centimetara snega.\nOd tada su građani lepili plakate po ulicama sa njegovim likom, ostavljali upaljena svetla u dvorištima i slično, kako bi pomogli da se dečak pronađe. Porodični prijatelji rekli su da je Kori bio dečak koji je voleo da se zabavlja i da je bio srećno dete, navodi "Whotv".\nPolicija je navela da trenutno nema dokaza koji bi ukazali da je kriminalna aktivnost povezana sa dečakovom smrću. Nije poznato da li je dečak poznavao područje u kojem je pronađeno njegovo beživotno telo. Autopsija će pokazati koji je uzrok smrti tinejdžera.\nPrema podacima američkog Nacionalnog centra za nestalu i eksploatisanu decu, u 2017. nestalo je 464.324, a 2016. 465.676 mališana.


Održana redovna Skupština Centra za razvoj\n22. april 2010, Surdulica\nU skupštinskoj sali opštine Surdulica 22. aprila održana je redovna godišnja Skupština Centra za razvoj Jablaničkog i Pčinjskog okruga.\nNa Skupštini je usvojen finansijski izveštaj i izveštaj o radu za prošlu godinu kao i plan rada za 2010. godinu.\nU protekloj godini Centar za razvoj radio je na realizaciji projekta Operativnog granta potpisanog sa Evropskom komisijom i projektu „Podrške održivom regionalnom razvoju opština Jablaničkog i Pčinjskog okruga“ koji finansira Austrijska razvojna kooperacija. O sprovođenju ovog projekta govorio je direktor ADC kancelarije u Beogradu, Klaus Kapper.\nNakon oficijalnog dela rada, članovima Skupštine Centra za razvoj obratili su se predstavnici svih aktuellnih razvojnih programa na jugu Srbije.\nO saradnji Centra za razvoj sa programom Regionalnog socio - ekonomskog razvoja 2, članovima Skupštine govorio je tim lider programa Fred Millan dok je o novom zajedničkom programu UN u južnoj Srbiji, PBILD, govorila menedžer programa Chrissie Herst.\nIzazove i perspektive instrumenata za predpristupnu pomoć predstavio je koordinator za fondove EU u kabinetu potpredsednika Vlade Republike Srbije Božidara Đelića, Ognjen Mirić.\nSkupštinu Centra za razvoj čine osnivači Centra; trinaest opština Jablaničkog i Pčinjskog okruga, predstavnici privrednog sektora, „Zdravlje – Actavis“, DIV-BAT, „Knauf“, predstavnici civilnog sektora „Resurs centar“ Leskovac, „Generator“ Vranje, i Odbor za ljudska prava Bujanovac kao i Regionalna privredna komora Leskovac.


20.01.2016 u 12:47\nHRV: bugarska policija nasilna prema migrantima\nSOFIJA - Bugarski policajci po kratkom postupku vraćaju migrante i izbeglice u Tursku, često pošto ih opljačkaju i budu nasilni prema njima, saopštila je organizacija za zaštitu ljudskih prava Hjuman rajts voč (HRV). U izveštaju te organizacije, načinjenog na osnovu ankete sprovedene između oktobra i decembra prošle godine, navodi se da su migranti iz Avganistana, Sirije i Iraka prijavili da su prisilno bili vraćeni i žalili su se da su bili izloženi napadima pasa. Anketirano je 45 izbeglica iz šest zemalja, prenela je agencija Rojters. HRV navodi da su izbeglice prijavile 59 slučajeva prisilnog vraćanja iz Bugarske u Tursku od marta do novembra 2015, a 26 je reklo da su ih bugarski policajci tukli ili su ih napali policijski psi. „Svi sem jednog su naveli da su im oduzete stvari, u nekim\n20.01.2016 u 08:01\nAustrija namerava da ograniči broj izbeglica\nBEČ – Koalicioni partneri u austrijskoj vlasti - Socijaldemokratska partija (SPO) i Narodna stranka OVP) - postigli su kompromis kad je reč o politici prema migrantima i predložiće uvođenje gornje granice za prijem izbeglica, prenose danas bečki mediji. Prema pisanju štampe dogovoreno je da se uvede gornja granica od 30.000 do 40.000 godišnje. Broj od 90.000 podnetih zahteva za azil, koliko je bilo prošle godine, treba da ostane izuzetak. Za sada se još razmišlja kako ograničiti broj izbeglica, a među idejama je „švedski model”, koji predviđa da se, kod dostizanja gornje granice više ne obrađuju zahtevi za dobijanje azila. Dogovoreno je, takođe, i da se, kada se dostigne gornja granice, izvesno vreme više ne primaju molbe, usled čega bi u pograničnom prostoru bila\n19.01.2016 u 16:47\nStefanović: Šta kada nam budu vraćali izbeglice?\nMinistar unutrašnjih poslova dr Nebojša Stefanović izjavio je u Pragu da je za migrantsku krizu potreban jasan odgovor Evrope kako će se postupati prema ekonomskim migrantima, da li će se ti ljudi vraćati i na osnovu čega, da li će biti primljeni u Evropu i da li će im se odobravati azil, saopšteno je iz MUP-a Srbije. On je ukazao da je sastanak Višegradske grupe, na kome se razgovara o migrantskoj krizi i položaju zemalja na balkanskoj ruti, važan za Srbiju zbog poboljšanja uslova registracije, pažljivije i bolje kontrole kako zbog migranata, tako i zbog bezbednosti građana Srbije. "Šta da radimo kada zemlje, koje su posle Srbije na migratornoj ruti, počnu da nam vraćaju ljude iz Maroka, Irana i drugih država, odnosno sve one koji neće dobiti azil u Evropi“, upitao je\n19.01.2016 u 14:26\nEkonomska saradnja Srbije i Slovenije dostigla milijardu evra\nPredsednik Vlade Srbije Aleksandar Vučić i potpredsednik Vlade i ministar inostranih poslova Slovenije Karl Erjavec konstatovala su danas u Beogradu da je neophodno pronaći rešenje za migrantsku krizu, čiji nastavak se očekuje tokom proleća, saopštila je vladina Kancelarija za saradnju sa medijima. Potpredsednik i ministar Erjavec je rekao da su odnosi dveju zemalja na veoma visokom nivou, naročito ekonomska saradnja, koja je u poslednjih godinu dana dostigla oko milijardu evra. Slovenački ministar čestitao je Srbiji na predsedavanju OEBS-om, kao i na organizaciji završne ministarske konferencije OEBS-a, navedeno je u saopštenju. Tanjug\n19.01.2016 u 13:01\nŠtajnmajer: Zatvaranje granica ne rešava problem izbeglica\nBERLIN – Zatvaranje granica neće rešiti izbegličku krizu, poručio je danas šef nemačke diplomatije Frank-Valter Štajnmajer i dodao da bi NATO i Rusija trebalo da imaju više prilika za razgovor. „Rešenje...nije u zatvaranju granica”, rekao je nemački ministar novinarima u Berlinu, reagujući na izjavu svog kolege iz vlade, zaduženog za saobraćaj, koji je pozvao na zatvaranje granica. Štajnmajer smatra da je od ključne važnosti u prvi plan staviti sukob u Siriji, kao i sarađivati sa zemljama u susedstvu Sirije kako bi se priliv izbeglica držao pod kontrolom, prenosi Rojters. Takođe, važno je uspostaviti „hot-spotove” u Grčkoj i Italiji, rekao je on. Međutim, kako je naveo, ljudi će nastaviti da beže od nasilja na Bliskom istoku bez obzira na mere koje preduzmu Nemačka i\n18.01.2016 u 21:32\nVilders: Izbegle muslimane zatvoriti u centre\nAMSTERDAM – Holandski političar ekstremno desničarske Slobodarske partije Gert Vilders izjavio je da bi sve izbeglice muškog pola iz islamskih zemalja trebalo zatvoriti u centre za azilante, ističući da žene moraju da budu zaštićene na ulici. Vilders je, u video poruci koji je objavila njegova stranka, osudio napade u Nemačkoj, gde je na stotine žena bilo napadnuto i opljačkano u novogodišnjoj noći, nazivajući to „seksualnim terorizmom i seksualnim džihadom”. „Ali, sve dok se to ne dogodi, sve dok su naše žene u opasnosti od islamskih bombi testosterona, predlažem da zatvorimo sve muškarce, azilante, u azilantske centre”, kazao je Vilders, poznat po antiislamskim stavovima. Holandija je prošle godine, do kraja novembra, primila rekordni broj azilanata - više od 54.000, prenela je\n17.01.2016 u 10:46\nKačinjski: EU nema konsenzus za uvođenje sankcija Poljskoj\nVARŠAVA – Lider poljske vladajuće konzervativne evroskeptične stranke Pravo i Pravda, bivši premijer Jaroslav Kačinjski ocenio je da Evropska unija neće kazniti nikakvim sankcijama Poljske za sistematsko ugrožavanje pravne države, jer jednostavno neće moći da nađe među članicama konsenzus. „Prema našim saznanjima neće biti konsenzusa u tom pitanju i time je stvar završena”, kazao je Kačinjski listu Žečpospolita povodom nadzora koji Evropska komisija od 13. januara sprovodi nad Poljskom zbog pretnje pravnoj državi, u kome kao poslednja sankcija može biti oduzeto pravo glasa Poljskoj u EU sa svim posledicama koje to nosi. Kačinjski koji kao lider vladajuće stranke, iako formalno obični poslanik, donosi sve glavne odluke koje sprovode vlada i predsednik Poljske, odbio je sve kritike EU\n16.01.2016 u 16:36\nMinistar unutrašnjih poslova Nebojša Stefanović izjavio je danas da od Evrope očekuje jasne stavove o tome koje sve migrante i državljane žele da prime na svoju teritoriju, kako to ne bi bio problem Srbije i kako naša zemlja ne bi bila ta koja nešto hoće ili neće. Srbija je na rešavanju tog pitanja spremna da sarađuje sa svim državama i međunarodnim institucijama, poručio je Stefanović, a navodi se u saopštenju ministarstva. Ministar Stefanović je prilikom obilaska 20 srpskih policajaca koji više od dve nedelje čuvaju makedonsko-grčku granicu, rekao da srpska policija zajedno sa kolegama iz Makedonije želi da uspostavi normalan tranzit i registraciju. Stefanović, koji je Prihvatni centar Vinojug u Đevđeliji obišao sa makedonskim ministrom unutrašnjih poslova Oliverom Spasovskim,\n16.01.2016 u 11:16\nU Rumuniju iz Srbije ilegalno ušlo 60 migranata\nBUKUREŠT – Rumunske granične vlasti zaustavile su danas grupu od 60 migranata koji su osumnjičeni da su ilegalno ušli u tu zemlju na granici sa Srbijom, javila je agencija AP. Portparolka policije Roksana Kostaće rekla je da su svi migranti muškarci starosne dobi od 20 do 40 godina i da su došli iz Pakistana, Iraka, Avganistana, Somalije i Maroka. Granična policija pronašla je tu grupu ljudi koristeći opremu sa toplotnim senzorima. Rumunske vlasti sprovele su migrante na ispitivanje u stanicu granične policije u gradu Jimbolija. Prošle godine, migranti i izbeglice uglavnom su zaobilazili Rumuniju na putu za zapadnu Evropu, a ovo je prvi put da je tako velika grupa migranata pokušala da uđe ilegalno u tu zemlju, prenosi Beta.


Milivojević: Kurtijevi predlozi neprihvatljivi, jer Kosovo nije država - Kosovo Online\n15. Jun 2021. • 18:42\nDiplomata Zoran Milivojević izjavio je da nijedan od predloga koje je danas tokom dijaloga u Briselu izneo kosovski premijer Aljbin Kurti nije za komentarisanje, jer se zasnivaju na stavu da se radi o pregovorima dve suverene države, što je, kako ističe, neprihvatljivo za Srbiju, jer Kosovo nije država.\nMilivojević je za Tanjug rekao da upravo zbog takvog Kurtijevog nastupa, ali i ranijih njegovih nastupa u Briselu, nije iznenađenje što ni ovoga puta nije vođen "ozbiljan dijalog".\n"Današnji ishod dijaloga nije iznenađenje, imajući u vidu platformu sa kojom je Kurti nastupao i pre ovog sastanka i sada. Prema tome, bilo je za očekivanje da nema uslova da se nastavi ozbiljan dijalog. Platforma koju nudi Kurti je i za dalji nastavak dijaloga i za njegovu dalju sudbinu isto neprihvatljiva", rekao je Milivojević.\nNavodi da je današnji Kurtijev nastup bio motivisan sa dva cilja - da demonstrira državnost i da učvrsti poziciju sopstvene vlade u Prištini.\nTakav Kurtijev nastup, kaže, ne daje šansu da će se i u julu dijalog nastaviti na osnovama koje bi garantovale "proboj" prema normalizaciji i ishodu koji bi odgovarao svima na ovim prostorima.\n"U tom smislu je ovo period testa za Vašington i za Brisel. Ja bih rekao posebno za Brisel, jer Brisel nije ni danas iskoristio svoju šansu da povrati kredibilitet i da bude onaj pravi posrednik, uključujući i obaveze iza kojih je i sam stao, a to je sudbina Briselskog sporazuma i ZSO", naveo je Milivojević.\nKaže da je i ovoga puta "težište" na Vašingtonu, jer se, ističe, pokazalo da SAD ima prevashodni uticaj u Prištini.\n"Srpska strana ne snosi nikakvu odgovornost ne samo za nastavak dijaloga nego i za stanje u regionu. Dijalog nema alternativu, ali ako ne postoje uslovi da se on nastavi, onda rizik stanja u regionu snosi pre svega međunarodna zajednica koja stoji iza prištinske strane", zaključio je Milivojević.\nZoran Milivojević Aljbin Kurti Kosovo Srbija Briselski dijalog\nAko trazis neki razgovor sa nekim koji ce biti potcinjen tebi ili slicnim toga neces naci.Ako su to privremene institucije sto ih ne smenis???Trazite nekakav dogovor ali kako se to vama dopada.\nkako kod okrenes ravnopravni ste u razgovorima. price su price ......\ndeda i ti znas da su prazne price sta kazes ako su privremeno radi nesto kad dogjite trazite dozvolu na kosovo nemozete nista a za price na studio ste veliki ovako tako bla bla a realitet je drugo ne lazite objcni narod za unutrasnje probleme shvatite nemate nista na kosovo budite realni samo jedan put nemojte da lzite realitet je drugo\nStavovi Beograda i Prištine su udaljeni u ovom trenutku, jer je kosovski premijer Aljbin Kurti došao u Brisel sa tvrdim stavom da Srbija mora da prizna Kosovo i da sporazumi ne važe ako nema celokupne saglasnosti o tome šta će da bude konačni sporazum, dok je predsednik Srbije Aleksandar Vučić izjavio da neće priznati Kosovo, rekao je za Kosovo onlajn novinar prištinske televizije Kljan Kosova Idro Seferi.


Bela kuća neće učestvovati u pripremi optužnice za smenu Trampa | Restart Magazin\nBela kuća neće učestvovati u pripremi optužnice za smenu Trampa\nBela kuća je prošle noći potvrdila da neće učestvovati na sednici o pripremi formalne optužnice za smenjivanje predsednika Sjedinjenih Američkih Država (SAD) Donalda Trampa.\nBela kuća se o tome izjasnila na isteku roka koji joj je odredio Odbor Predstavničkog doma Kongresa SAD za pravosuđe.\nBela kuća je taj proces u Predstavničkom domu američkog Kongresa nazvala “šaradom”.\n“Kao što znate, vaša istraga o pokretanju optužnice je potpuno neosnovana”, napisao je advokat Bele kuće Pet Sipoloni u pismu poslaniku Demokrata, Džeriju Nedleru, predsedavajućem Odbora donjeg domu američkog Kongresa za pravosuđe.\nBela kuća koja je do sada odbila da sarađuje u istrazi Demokrata o opozivu predsednika imala je rok do petka uveče da se izjasni da li će učestvovati, preko advokata, na sednici o pisanju zvaničnog predloga Odbora za pravosuđe za njegov opoziv.\nU dva pasusa pisma o tome se izričito ne kaže da Bela kuća odbija da učestvuje, ali, po jednom visokom zvaničniku administracije, to jeste značenje tog teksta, navodi agencija AP.\nU pismu advokat Bijele kuće optužuje Demokrate da “traće vreme Amerike” s “tom šaradom” i navodi da bi usvajanje zvaničnog predloga za opoziv predsednika Trampa bilo ravno “nesmotrenoj zloupotrebi vlasti” za šta kritičari optužuju Trampa.\nSipoloni je u pismu citirao Trampovu Tviter poruku poslatu ranije ove nedelje: “Ako hoćete da me opozovete, uradite to sada, brzo, da možemo da imamo fer suđenje u Senatu i da naša zemlja može da se vrati radu”.\nOdluka je doneta dan pošto je predsednica Predstavničkog doma Nensi Pelosi objavila da je zatražila od predsedavajućih odbora koji vode istragu o Trampovim odnosima sa Ukrajinom da počnu pisanje optužnice zbog “zloupotrebe položaja” jer on “ponovo pokušava da kompromituje izbore u sopstvenu korist”.\nGlasanje o opozivu bi moglo da u Predstavničkom domu bude pre božićnog raspusta, te bi, ako tekst tu prođe, na redu početkom iduće godine bio Senat, gde većinu imaju Trampovi Republikanci.\n← Džonson i Korbin, poslednja debata pred izbore\nBlumberg: Tramp bi pojeo rivale →\nRahim Sterling: Jedina bolest protiv koje vodimo rat je rasizam


Emanuel Makron poslao građanima jaku poruku u vezi treće doze\nPošto je postepeno počela vakcinacija trećom dozom za određeni deo stanovništa, bilo je pitanje kada će vakcinacija trećom dozom obuhvatiti čitavu populaciju. Šef države je u kolumni La Voix du Nord poručio da se sačeka „mišljenje zdravstvenih vlasti“ o korisnosti treće doze za celokupno stanovništvo i da će nakon toga početi sa vakcinacijom, obzirom da je do sada bila vakcinacija samo za starije od 65 godina i osetljive građane, a od decembra se granica pomera na starije od 50, piše BFMTV.\nDa li će treća doza uskoro biti generalizovana na celu populaciju? Očito da hoće i sve se ide prema tome u Francuskoj. Pojedini epidemiolozi i zdravstveni stručnjaci više ne kriju da će u budućnosti biti verovatno potrebno dve doze godišnje za celokupnu populaciju.\nFrancuske vlasti su uvele uslov treće doze za održanje sanitarne propusnice za sve preko 65 godina. To znači da će svi oni koji ne budu vakcinisani trećom dozom do 15.decembra a prošlo je 6 meseci i 5 nedelja, izgubiti pravo sanitarne propusnice. Ipak Emanuel Makron je bio direktan u vezi treće doze za celu populaciju.\nTagovi: čeka se odluka zadravstvenih vlasti - emmanuel macron - treća doza - za citavo stanovništvo


Od 13 do 59 evra po letu: Poveæavaju porez na putovanje avionom na kratkim relacijama - B92.net\nFrankfurt -- Nemaèka vlada planira da poveća na 74 odsto u okviru mera za borbu protiv klimatskih promena.\nIzvor: Beta sreda, 16.10.2019. | 07:53 -> 08:51\nPredlog zakona koji sadrži i povećanje poreza na letove duže od 2.500 kilometara, vlada bi trebalo da odobri danas, izjavio je juèe vladin izvor za AFP.\nUkupno, ti porezi treba da nemaèkoj državi donesu dodatnih 740 miliona evra godišnje i da više nego nadoknade efekat smanjenja PDV-a na karte za železnièki prevoz od januara 2020. godine kada æe porez na železnièke karte na dugim relacijama biti smanjen na svega sedam odsto, sa sadašnjih 19 procenata. Ta nova, niža stopa je već na snazi za kraća putovanja vozom.\n"Ne možemo dozvoliti da Nemaèka ponovo propusti svoje ciljeve u zaštiti životne sredine", rekla je ministarka zaštite životne sredine Svenja Šulce prošle nedelje kada je predstavljen predlog zakona o klimi.\n"Nemaèki ciljevi u vezi s klimom prvi put postaju pravno obavezujući", dodala je ona.\nNemaèka kao prva evropska ekonomija neće sledeće godine dostići cilj od 40 odsto smanjenja emisije ugljen-dioksida u odnosu na 1990. godinu.\nNemaèka želi smanjenje emisije gasova sa efektom staklene bašte za deset godina za 55 odsto, ali bi i to bilo iznad nivoa iz 1990. godine, a želi i 65 odsto uèešća obnovljivih izvora energije u svojoj proizvodnji elektriène struje. Da bi se to postiglo, u Nemaèkoj će biti uspostavljen sistem "trgovanja emisijama" zagaðenja, posebno za prevoz i javne delatnosti.


Brnabić: U toku pripreme za uvođenje kovid sertifikata ako bude potrebno, nema novih mera - Glas Zaječara\nHome Društvo Brnabić: U toku pripreme za uvođenje kovid sertifikata ako bude potrebno, nema...\nPremijerka Srbije Ana Brnabić izjavila je danas da su u toku pripreme za eventualno uvodjenje kovid sertifikata „ukoliko bude potrebno“ i dodala da će finalna odluka biti doneta za nekoliko dana.\n„Da bi sertifikati bili u skladu sa Ustavom Srbije i ljudskim pravima biće uvodjeni u prostorima gde nije neophodno da ljudi borave, a gde je visok stepen zaražavanja. To su noćni klubovi, barovi, kafići i restorani u zatvorenom“, rekla je Brnbić nakon sednice Kriznog štaba.\nIstakla je da je na sednici Kriznog štaba dogovoreno da sve nadležne službe počnu da se pripremaju za uvodjenje sertifikata, ako to bude bilo potrebno.\n„Kad pričamo o merama to su mere. Vakcinišite se ljudi“, poručila je Brnabić nakon sednice Kriznog štaba.\nBrnabić je navela da je u 71 lokalnoj samoupravi vakcinisano više od 50 odsto, a u šest je ispod 30 odsto u Tutinu, Novom Pazaru, Lajkovcu, Mionici, Ubu i Ljigu.\nMedju populacijom izmedju 18 i 30 godina starosti, vakcinisanih je 30 odsto a najviše u četiri beogradske opštine, Stari grad, Vračar, Savski venac i Novi Beograd.\n„Vakcinacije je jedini izlaz iz ove situacije i jedini način da pobedimo virus. Kakva nam je vakcinacija epidemiološki brojevi dobro i izgledaju“, rekla je Brnabić.\nBrnabić je naglasila da je niz epidemioloških mera već na snazi, poput obaveznog nošenja maski u zatvorenom i na otvorenom, kao i okupljanje do 500 gradjana bez odobrenja.\n„Opustili smo se svi. Zamolila sam inspekcije da rade svoj posao, od jutros su krenule pojačane inspekcije javnog prevoza, tržnih centara i maloprodajnih objekata“, dodala jeo na.\nGovoreći o vakcinaciji protiv sezonskog gripa, Brnabić je navela da će gradjani od 15. septembra moći elektronski da se prijave za imunizaciju, kao što su to činili za vakcinu protiv korona virusa.\n„Generalno je strategija da olakšavamo gradjanima i to bude deo eUprave“, dodala je ona.\nNavela je da je zamolila Krizni štab da zajedno sa Institutom „Batut“ i Minitarstvo prosvete pogleda analizira protokole i eventualno ih promeni kako bi deca mogla što duže da idu u škole i dodala da će odluka o tome biti objavljena u narednih nedelju dana.\nPrethodni tekstU Zaječaru jedna osoba preminula, jos 54 novoobolela od korona virusa\nNaredni tekstDnevni horokop za nedelju 12. septembar


Ministar Vulin: Pripadnici 63. padobranske brigade, sigurni i sposobni, opremljeni i u stanju da ispune bilo koji zadatak koji se stavi pred njih | Vulin.rs\nMinistar Vulin: Pripadnici 63. padobranske brigade, sigurni i sposobni, opremljeni i u stanju da ispune bilo koji zadatak koji se stavi pred njih\nKomandant 63. padobranske brigade pukovnik Nenad Zonić informisao je tokom obilaska padobranskog hangara ministra Vulina i generala Mojsilovića o višoj padobranskoj obuci u toj brigadi, nakon čega su prisustvovali desantiranju padobranaca iz aviona AN-26 i skokovma desantnim i specijalnim padobranima.\nMinistar Vulin je istakao da je 63. padobranska brigada jedna od najelitnijih jedinica naše vojske, čiji su pripadnici i za vreme vanrednog stanja, ne samo radili ono što im je dato i stavljeno u zadatak, već su se neprekidno pripremali i obučavali.\n- Prisustvujemo najvišem obliku padobranske obuke i vidimo da su svi ovi ljudi spremni, sigurni i sposobni, opremljeni i sasvim u stanju da ispune bilo koji zadatak koji se stavi pred njih. Zahvaljujući odluci vrhovnog komandanta Vojske Srbije i njegovom naređenju, 63. padobranska je ponovo brigada i očekujemo da ćemo proces njenog preformiranja završiti veoma brzo na ponos i vojske i Srbije – naglasio je ministar Vulin.\nRukovodilac obuke major Nenad Stojiljković istakao je da je prikazano izvođenje više padobranske obuke, kao i rad na zemaljskom delu obuke u padobranskom hangaru, kao i izvršenje padobranskog skoka desantnim padobranom sa visine od 600 metara.\n- Visinu skoka sa planiranih 800 spustili smo na 600 metara, jer je danas pojačan vetar pri prizemljenju i meteo uslovi su komplikovani. Izveden je i skok padobranom tipa „krilo UM 1“ na slobodno dejstvo sa visine od 3.000 metara – istakao je major Stojiljković.\nObilasku su prisustvovali i zamenik komandanta Združene operativne komande general-major Ilija Todorov, komandant 72. brigade za specijalne operacije brigadni general Miroslav Talijan i komandant 98. vazduhoplovne brigade pukovnik Zoran Prodanović.


Antimasker i antivakcer zaražen od korona virusa\nSnimak koji je objavio bizaran je kao i stavovi koje širi već mesecima.\nNa njemu je Pantelić koji leži u švajcarskoj bolnici i nepovezano priča, na momente i kroz plač, kako "nikoga nije izdao" i kako se "za sve borio" i aludira da je žrtva zavere?! Istovremeno, on iz švajcarske bolničke postelje poziva ljude u Srbiji, da u danima kada beležimo najcrnje korona rekorde i oboljeva i više od 7.500 ljudi dnevno - izađu na ulice i bore se za "njegov cilj"?!\nDa ironija bude veća, sve vreme govora podiže masku na nos i poziva kroz plač, kako kaže, braću da izađu na ulicu i “oslobode se”.\n- Nemojte odustati. Ono što sam počeo uradite – rekao je, između ostalog, Pantelić u snimku pošto je istakao da su ga neki već oklevetali i verovatno sahranili.\nA šta je započeo i ko je uopšte Pantelić?\nPriča počinje nekoliko meseci unazad, u sam osvit pandemije. Na sebe je, naime, skrenuo pažnju već prvih nedelja pandemije kovida 19 pošto je, najpre, kao prevoznik lekova za švajcarskog distributera posećivao kovid bolnice i upućivao "molitve za obolele".\nŠta više, njegovi poznanici tvrdili su da ih je Pantelić zvao i kroz suze upozoravao da se čuvaju od korone i nigde ne izlaze.\nČIPOVI, BIL GEJTS I MENJANJE DNK Sulude teorije zavere o vakcinama protiv korone se šire internetom, a evo šta je ZAPRAVO ISTINA\nMeđutim, usledio je obrt. Nekoliko nedelja kasnije postao je jedan od najzagriženijih teoretičara zavere u vezi sa kovidom 19 pa je tako iza svega video pokušaje da se u Srbiji nastane migranti, postavi 5G mreža, ali i da se vakcinisanjem čipuju i daljinski kontrolišu ljudi.\nSve dok nije smešten u bolnicu, gastarbajter iz Valjeva vodio je svoju kampanju na društvenim mrežama, propagirao je nenošenje maske, zavereničke teorije o vakcini protiv kovida 19 kojeg je sarkastično nazivao nindža virusom?!\nUporedo s tim, bavio se i političkim životom u Srbiji pa je pažnju javnosti skrenuo pretnjama predsedniku Aleksandra Vučića koje je objavljivao na društvenim mrežama i na "Jutjubu", zbog čega je ubzo u priveden, ali u Nemačkoj.\nNakon što je 12. aprila ove godine na instagramu zvao „srpske junake, majke, sinove i kćeri" na „ustanak protiv diktatora" 24. aprila u Beogradu ispred zgrade vlade, Pantelić je završio hiljadu i kusur kilometara dalje u najvećem zatvoru u Nemačkoj - “Štadelhajmu” - gde je pritvoren po poternici iz Srbije zbog pretnji Vučiću.\nKako je Dojče vele objavio u maju ove godine, Tužilaštvo u Minhenu potvrdilo je za taj portal da vodi postupak za Pantelićevo izručenje. Srpsko Posebno tužilaštvo za visokotehnološki kriminal odgovorilo je da protiv Pantelića vodi predistražni postupak zbog sumnje na dva krivična dela: ugrožavanja bezbednosti funkcionera i pozivanja na nasilnu promenu ustavnog uređenja.\nGoran Pantelić dva puta je pozivao na ustanak ispred zgrade Vlade Srbije\nZa oba dela je zaprećeno do pet godina zatvora. Poternicu je 18. aprila potvrdio Viši sud u Beogradu i odobrio pritvor od 30 dana.\nInače, Pantelić je, kako piše "Dojče vele" svojvremeno govorio o bliskosti pojedincima iz struktura SNS, kao i da je za SNS "sakupljao sigurne glasove u dijaspori", ali da je navodno izigran.\n- Jednostavno, mene je to zabolelo. Počeo sam polako tog Vučića da prozivam - rekao je tada Pantelić za "Slavija info TV", a prenosi DW.\nZanimljivo je da od Pantelićevog "ustanka" nije bilo ništa i pored silnih poziva na društvenim mrežama. Istovremeno, to nije bio jedini pokušaj ovog antimaskera i antikovidaša da okupi ljude ispred Vlade Srbije.\nČim je početkom septembra pušten iz zatvora, gastarbajter iz Valjeva nastavio je sa pozivima putem Fejsbuka, a kao novi termin zakazao je 10. oktobar. Ni tada se, međutim, samoproklamovani vođa ustanka nije našao u Nemanjinoj ulici.\nNovinari "Blica" otišli su tada ispred ulaza u vladu i zatekli svega petoro-šestoro ljudi koji su se odazvali njegovim sumanutim i agresivnim pozivima.\nPantelić je, po svemu sudeći, godinama na neprverenim informacijama gradio svoju "internet ličnost".\nKako piše portal "Dojče vele", Pantelić je radio u policiji do 2001. kada je pod nejasnim okolnostima napustio ovu službu. Tvrdio je da je kao mladić „po kazni“ poslat u rat na Kosovu, a kao dokaz da je bio na ratištu objavio je fotografiju gde sa saborcima stoji pored oslikane albanske zastave, navodno u selu koje su srpske snage „očistile“.\nTakođe, prema njegovim rečima, saslušavan je u „sudu za ratne zločine“, gde su ga teretili da je „klao“ i „prevozio leševe u Petrovo Selo“ pored Kladova gde su posle rata otkrivena tela ubijenih Albanaca, kako piše "Dojče vele".\nMeđutim, Tužilaštvo za ratne zločine navelo je za taj portal da Pantelić nikada nije bio optužen, osumnjičen niti saslušavan kao svedok.\nOno što je takođe činjenica, to je da Pantelićev život na društvenim mrežama ne prolazi nezapažano, baš kao i ovo njegovo dosadašnje poslednje obraćanje iz bolničke postelje.\n- Antimasker i antivakser danima poziva ljude na proteste protiv "korone" zbog koje se i sam zarazio. Kuka i cmizdri u krevetu švajcarske bolnice i još poziva ljude da se okupljaju, protestuju i zaraze. Neverovatno... - napisao je jedan tviteraš.\nU lavini reakcija jedna korisnica ove društvene mreže se zapitala: "Ne znam zašto sada ne odbije medicinsku pomoć, kad korona već ne postoji".\nKOVIDIOTI I ANTIVAKSERI, OPASNA I BUČNA MANJINA Šarlatani nadahnuti raznovrsnim teorijama zavere žele preko noći da se bave medicinom\n"MASKE SU NEKADA NOSILI SAMO ROBOVI" Krstićete se dok čitate kakvim sve stavovima antimaskeri brane svoje sulude ideje


Vladimir Đurić - Biografija - Dosta je bilo\nVladimir Đurić – Biografija\nOvlašteni posrednik i zastupnik u životnim i neživotnim osiguranjima. 19 godina radnog iskustva u osiguranju:\n1996 – 2003 DDOR Novi Sad, rukovodio poslovima osiguranja imovine u privredi, na menadžerskim pozicijama u Direkciji kompanije.\n2003 – 2006 Društvo za posredovanje u osiguranju EOS RISQ, internacionalna kompanija sa sedištem u Briselu, u suvlasništvu nekoliko vodećih kompanija za brokerske poslove u osiguranju i reosiguranju i upravljanju rizicima sa tržišta Francuske, Nemačke, Italije, Belgije i Velike Britanije. Obavljao funkciju generalnog direktora i upravljao kompleksnim programima osiguranja za više domaćih i internacionalnih kompanija.\n2006 – 2008 Marsh & McLennan, najveća svetska kompanija za upravljanje rizicima i posredovanje u osiguranju i reosiguranju sa preko 35.000 zaposlenih u preko 80 zemalja, obavljao funkciju zamenika generalnog direktora i posredovao u plasiranju i lokalizaciji internacionalnih programa osiguranja na naše tržište za potrebe globalnih klijenata\n2008 – 2012 Generalni direktor kompanije za životno osiguranje, sa sedištem u Ljubljani, Slovenija. Uspostavljanje svih funkcija kompanije (računovodstvo, revizija, kontroling, compliance, IT, prodajni kanali, izveštavanje Narodnoj banci i akcionarima, godišnji planovi i izveštaji o poslovanju).\nOd 2012 do danas – zaposlen na poslovima osiguranja u Wiener Stadtische osiguranje a.d.o. u regionalnom centru Novi Sad, zadužen za odnose sa ključnim korporativnim klijentima.\nNa svim upravljačkim pozicijama u osiguranju tokom karijere uvek prolazio „fit & proper“ kriterijume Narodne banke Srbije za obavljanje izvršne funkcije.\nOženjen, otac dvoje dece, ćerke od 20 i sina od 18 godina, živi i radi u Novom Sadu.\nOznakeBiografija Novi Sad\nVIDEO • Beograd • Kampanja • Stranka DJB\nVIDEO • Beograd • Stranka DJB\n(VIDEO) Pronašli smo partnere sa kojima možemo da se dogovorimo oko ove osnovne stvari: Ne kradi\n(VIDEO) Posle izbora nećemo praviti koaliciju sa SNS-om\n1 Komentar na "Vladimir Đurić – Biografija"\n16. jula 2017. 16:22\nprof. dr Ratko Jankov – Biografija\nNenad Božić – Biografija


Na protestu u Kuršumliji građani tražili raspuštanje opštinske vlasti - Politika - Dnevni list Danas\nPočetna » Politika » Na protestu u Kuršumliji građani tražili raspuštanje opštinske vlasti\nNekoliko stotina građana nezadovoljnih vlašću protestovalo je večeras u Kuršumliji zahtevajući izmedju ostalog uvođenje prinudne uprave i raspuštanje „korumpirane“ opštinske vlasti Srpske napredne stranke.\n2Piše: Beta 17. januara 2019. 23.43 Izmenjeno: 23.46\nFoto: Kuršumlija bez cenzure (arhivska fotografija)\nBeogradski novinar Srđan Škoro podržao je zahteve okupljenih kojima se traži da sa „vlasti u tom mestu odu nesposobni kadrovi Srpske napredne stranke koji nisu iz Kuršumličanima obezbedili radna mesta i time podstakli masovno iseljavanje pre svega mladih ljudi, iz tog kraja“.\nOn je kazao da mu je drago što je video toliko hrabrih i slobodoumnih ljudi, ocenivši da su oni dokaz da se „Srbija budi i ustaje u odbranu demokratije i institucija sistema koje je uzurpirao režim Aleksandra Vučića“.\nNa četvrtom po redu protestu pročitani su i zahtevi organizatora skupa uz poruku da će, ako oni u naredne dve nedelje ne budu uvaženi, protestna okupljanja biti nastavlena na administrativnom prelazu Merdare odnosno da će demonstranti blokirati taj administrativni prelaz sa Kosovom i Metohijom.\nMeđu najvažnijim zahtevima, koje je potpisala grupa „Pokret mladih Kuršumlije“, jeste i zahtev da se u Kuršumliji uvede „prinudna uprava i raspusti korumpirana SNS opštinska vlast“, kao i da se preispitaju „sumnjive i kupljene“ diplome funkcionera i zaposlenih u javnim preduzećima i ustanovama.\nTakodje se traži preispitivanje pronevera i zloupotreba funkcija onih koji su zarad ličnog bogaćenja ugrozili opstanak i život ljudi tog kraja.\nNa protestu je iznet podatak da je Kuršumliju za poslednjih pet godina napustilo oko 7.000 uglavnom mladjih žitelja koji su otišli u inostranstvo ili u druge veće gradove u potrazi za egzistencijom.\nOkupljeni su kao i do sada prošetali gradom, duvajući u pištaljke, do nekadašnje Konfekcije „7 juli“, a u šetnji koja je organizovana u znak podrške Beogradjanima pod sloganom „Jedan od pet miliona“ večeras im se pridružila grupa Prokupčana.\nU Kuršumliji druga protestna šetnja nezadovoljnih građana\n18. januara 2019. u 06.27\nOvo je poslednji vapaj i ocajnicki potez.Ko sad ne izadje i ne trazi ostavku opstinskih birokrata i nesposobnjakovica nikada vise nece imati priliku jer nece biti ljudi. To vazi za sve opstine i sve republicke organe do vrha.Do vrha\n18. januara 2019. u 07.07\nSvaka cast gradjanima Kursumlije…kad su oni skupili hrabrosti…onda za ostale gradove u Srbiji nema opravdanja…


eKapija | Niš–Dimitrovgrad–Sofija alternativni pravac za snabdevanje gasom i gasifikaciju istočne i južne Srbije\nIzvor: Politika | Petak, 08.01.2010.| 09:42\nNiš–Dimitrovgrad–Sofija alternativni pravac za snabdevanje gasom i gasifikaciju istočne i južne Srbije\nSastanak predstavnika "Srbijagasa", "Bulgartransgasa", Energetske zajednice i Evropske komisije zakazan za 27. januar u Beču pouzdan je signal da Evropa ozbiljno vidi srpsku gasnu kompaniju kao partnera u regionalnim poslovima povezivanja gasnih sistema na relaciji Niš –Dimitrovgrad – Sofija.\n"Srbijagas" će, kako potvrđuje generalni direktor Dušan Bajatović, biti nosilac realizacije projekta izgradnje gasovoda Srbija–Bugarska u delu koji prolaze preko naše teritorije. Ovom interkonekcijom obezbeđuje se energetska sigurnost ne samo naše zemlje već i regiona, pa i same Evropske unije.\nIako je Vlada Srbije poverila posao gasifikacije južne Srbije "Jugorosgasu", ćerka firme "Gazprom", u "Srbijagasu" podsećaju da je ovo srpsko preduzeće jedino licencirano od strane Agencije za energetiku da upravlja svim gasovodima za transport preko teritorije naše zemlje.\nNiš – Dimitrovgrad – Sofija (Dupnica) predstavlja alternativni pravac snabdevanja gasa, čime bi se stvorili uslovi za gasifikaciju istočne i južne Srbije i to tako što bi na taj cevovod trebalo da se priključi oko 200.000 novih domaćinstava. To je istovremeno i preduslov za povezivanje i snabdevanje gasom Makedonije i Kosova.\nIako je ceo projekat bio zamišljen tako da se pravac Dupnica – Niš koristi samo za tranzit ruskog gasa, budući da je Dupnica na tranzitnom gasovodu čiji je kapacitet rezervisao "Gazprom", sada se ozbiljno razmatra mogućnost povezivanja na bugarsku gasovodnu mrežu Sofija – Niš. Predviđeno je da gasovod bude dvosmerni, obezbeđujući pristup skladištima gasa i u Srbiji i Bugarskoj. Pravac toka jug–sever bi omogućio dovod gasa iz Turske, Grčke i Alžira do Srbije i dalje prema Makedoniji i BiH. Dok bi istovremeno pravac sever–jug omogućio Bugarskoj pristup severnim i zapadnim gasovodnim sistemima preko Mađarske i Srbije.\nUpitan kada je realno očekivati da se smanji zavisnost Srbije od uvoza ruskog gasa i kada bi gasovodom koji će ići od grčke luke Aleksandrupolis do srpske granice mogao da poteče gas nekog drugog snabdevača, Bajatović kaže da je to na dugom štapu i da pre 2020. godine o tome ne treba ni razmišljati.\nEvropska komisija trebalo bi da razmotri mogućnosti finansiranja srpskog dela projekta, dok bi "Bulgartransgas" i "Srbijagas" trebalo da oforme radnu grupu koja će biti zadužena za izradu studije izvodljivosti koja treba da bude završena do maja 2010. godine.\nCeo projekat mora biti operativan najkasnije početkom 2015. godine.\nU "Srbijagasu" ističu da je za realizaciju posla potrebna politička i finansijska podrška EU. A da bi projekt mogao da koristi pomoć evropskih fondova, mora biti završen do početka 2015, što znači da radovi na izgradnji treba da počnu najkasnije do sredine 2013. godine.\nIzgradnja bi mogla biti ugovorena do sredine 2011, kako bi već u drugom kvartalu 2012. gradnja startovala. U najboljem slučaju, projekat može biti završen do sredine 2013, ali samo pod uslovom da se dnevno grade dva kilometra gasovoda.\nBajatović ističe da je za Srbiju prioritet da ima više različitih pravaca snabdevanja gasom, te ukoliko bi počela i gradnja gasovoda "Nabuko" naša zemlja bila bi spremna da se jednim krakom priključi i tom cevovodu.\n(Napomena: tekst je u potpunosti preuzet iz lista "Politika" od 8.01.2010.)\nEnergetska zajednica Evrope\nEvropska komisije Sofija


Novi talas aerozagađenja u Beogradu, stručnjaci – slične epizode do kraja marta\nHomeDRUŠTVONovi talas aerozagađenja u Beogradu, stručnjaci – slične epizode do kraja marta\n19/10/2021Redakcija BALKAN TVDRUŠTVO, Ekologija, Vesti0\nSa početkom grejne sezone Beograd se ponovo našao u vrhu liste najzagađenijih gradova na svetu, a u ponedeljak je bio na prvom mestu te liste.\nNa aplikaciji „Beoeko“ Gradskog zavoda za javno zdravlja, vazduh u Beogradu ocenjuje se jutros kao prihvatljiv.\n„Vazduh danas nije ni zagađen, ni dobar, već je prihvatljiv, što znači da je vazduh srednje kategorije. Pregledom rezultata u toku noći, videli smo da je vazduh u nekim satima bio i zagađen, što pokazuje da ulazimo u sezonu grejanja. Ono što je karakteristično za početak sezone grejanja je takozvani pik, odnosno porast zagađujućih materija u vazduhu zbog aktiviranja svih mogućih ložišta koja su prisutna na teritoriji grada“, kaže za N1 Andrej Šoštarić iz Gradskog zavoda za javno zdravlje.\nKako navodi Šoštarić, ta prva paljenja znaju da budu praćena emisijom mnogo većih zagađujućih materija upravo zbog toga što određeni broj ložišta nije ni održavan skoro šest meseci i tada se emituju velike koncentracije zagađujućih materija.\n„Kao što ste mogli da primetite na aplikaciji, podaci se redovno ažuriraju. Pored toga što se pojavljuju sami podaci o količini zagađujućih materija sa mikrokoncentracijama, izračunava se i indeks kvaliteta vazduha i daje se jedna opšta ocena o tome kakav je kvalitet vazduha u prethodnom satu, praktično u realnom vremenu“, kaže Šoštarić.\nOn je dodatno naglasio da svaka kategorija indeksa vazduha sa sobom nosi i određene preporuke za ponašanje građana, kako za opštu populaciju, tako i za posebno osetljive grupe.\nTakođe je važno, kaže Šoštarić, da građani znaju da mogu da se informišu o kvalitetu vazduha tačno i na vreme, kako bi prilagodilii svoje ponašanje i na taj način uspeli da preventivno deluju na svoje zdravlje.\n„Slede topliji dani, ali oni ne isključuju hladnija jutra, tako da možemo da očekujemo da će zagađenje trajati dokle god traje vreme sa velikim temperaturnim oscilacijama. Trebalo bi imati u vidu da smo tek na početku grejne sezone, tako da ćemo imati značajan broj ovih epizoda do kraja marta iduće godine“, dodao je Šoštarić.\nPlan o kvalitetu vazduha\nGrad Beograd je u junu mesecu usvoji plan kvaliteta vazduha koji predviđa mere koje će se sprovoditi u narednih deset godina.\nŠoštarić kaže da on sadrži petnaest različitih ciljeva razvrstanih na osamdeset mera koje targetiraju upravo najznačajnije probleme poput grejanja, individualnih ložišta, saobraćaja i druge mere koje utiču na zagađenje vazduha. Postoje različite mere koje će se realizovati odmah, a neke kroz dve, pet ili deset godina.\nOn je takođe rekao da je jasno navedeno ko su nosioci tih mera, kao i ko je odgovoran da te mere sprovede, i u kom roku.\n„Uz to su jasno navedeni i indikatori, da možemo da procenimo da li su mere predviđene ovim planom, sprovedene ili nisu. Formirana je i jedna radna grupa koja će pratiti realizaciju plana kvaliteta vazduha“, rekao je Šoštarić za N1.\nPoverenik: Kovid propusnice ne krše ljudska prava, sve smo bliže uvođenju


Ruske jedinice u potpunosti preuzele grad Herson - večeras nastavak pregovora Moskve i Kijeva - Leutar.net\nRuske jedinice u potpunosti preuzele grad Herson – večeras nastavak pregovora Moskve i Kijeva\n2. marta 2022. LEUTAR Svijet, Vijesti 0\nKako javljaju ruski mediji sedmiog dana od početka specijalne vojne operacije u Ukrajini održaće se druga runda pregovora Moskve i Kijeva. U međuvremenu su ruske jedinice u potpunosti pruzele grad Herson. DNR saopštava da je Marijupolj blokiran, ali je za civile otvoren koridor za napuštanje grada.\nSAD zatvaraju vazdušni prostor za ruske avione. Nastavlja se blokada rada i cenzura ruskih medija.\nMinistarstvo odbrane Rusije naglasilo je da ruska vojska ne nanosi nikakve udare po gradovima Ukrajine, a da se vojna infrastruktura onesposobljava visokopreciznim sredstvima.


Društvo i ekonomija: Srbiji 450.000 ljudi boluje od retkih bolesti - BalkaniYUm.TV '); } //]]>\nSrbiji 450.000 ljudi boluje od retkih bolesti\nNajmanje 450.000 ljudi u Srbiji boluje od retkih bolesti, a pacijenti se pored teškog dijagnostikovanja bolesti susreću i sa zakonskim problemima i neprepoznavanjem u sistemu socijalne zaštite.\nPredsednica Nacionalne organizacije za retke bolesti Srbije Marija Joldić naglasila je na Nacionalnoj konferenciji o retkim bolestima u Beogradu da sistem socijalne zaštite ne prepoznaje pacijente sa retkim bolestima i objasnila da šifre retkih bolesti nisu prepoznatljive u tom sistemu, prenosi Beta.\nJoldićeva je objasnila i da zbog bolesti jedan od roditelja deteta prestaje da radi, jer roditelji imaju pravo na bolovanje samo dok dete ne napuni pet godina, i na taj način ostaju bez dela sredstava, a često izostaje i materijalna pomoć države.\n"Danas se retke bolesti pominju samo u dva zakona i to u dve rečenice", navela je Joldićeva i dodala da to udruženje traži da Republički fond za zdravstveno osiguranje finansira određene lekove koji su registrovani u Srbiji i osnovni sanitetski materijal, kakav su gaze.\nZamenik direktora Instituta za javno zdravlje Srbije "Dr Milan Jovanović Batut" Periša Simonović kaže da Srbiji nedostaju centri za retke bolesti, nacionalni program za retke bolesti, kao i da je neophodno napraviti Registar retkih bolesti, koji je važan i zbog praćenja retkih bolesti na nacionalnom nivou.\nDržavni sekretar u Ministarstvu zdravlja Berislav Vekić rekao je da očekuje da se uskoro otvori pet Centara za retke bolesti i dodao da Srbija nije "stručno stasala", niti ima odgovarajuću opremu "da se uhvati ukoštac sa problemom".\nVekić je dodao da Srbija često nema ni dovoljno finansija za elementarne zdravstvene potrebe, ali da zdravlje i život stanovništva moraju da budu na prvom mestu.\nU svetu od retkih bolesti boluje oko 350 miliona ljudi, a do sada je otkriveno više od 6.000 takvih bolesti.\nRetka bolest podrazumeva svaku bolest koja se javlja kod jedne od 2.000 osoba. Međunarodni dan retkih bolesti se obeležava poslednjeg dana februara svake godine.


mart 2012. – Телевизија "Ласер" Сврљиг\nOpštinu Svrljig u ponedeljak je posetila delegacija italijanske kompanije Gascom renew, zainteresovana za investiranje na području naše opštine. Mičel Gufon, generalni menadžer ove firme za Balkan, pravni zastupnik firme Zoran Bogićević i Milan Cvijetanović, direktor Gascom renew-a za Srbiju, razgovarali su o svojim namerama sa Dobrivojem Stojanovićem, zamenikom predsednika opštine Svrljig i Igorom Davidovićem, direktorom […]\nProtokol o saradnji USS i Pokreta veterana\nPredsednik Ujedinjene seljačke stranke, Milija Miletić sinoć je održao sastanak sa predstavnicima Pokreta veterana, na kome je potpisan protokol o saradnji na lokalnim izborima, na kojima će OO Pokreta veterana u Svrljigu podržati izbornu listu USS. Predsednik Miletić, pozdravio je sve prisutne, posebno se zahvalio Sveti Uskokoviću, predsedniku okružnog odbora Pokreta veterana iz Niša i […]\nSNS predao listu\nOpštinski odbor Srpske napredne stranke predao jejuče listu odborničkih kandidata za lokalne izbore u Svrljigu. Naprednjaci će na lokalnim izborima biti na listi “Pokrenimo Svrljig – Tomislav Nikolić (Srpska napredna stranka-Pokret Snaga Srbije-BK)”. – Građani mogu da očekuju odgovornu lokalnu vlast, otvaranje novih radnih mesta i razvoj malih i srednjih preduzeća. Imamo program za organizovani […]\nMesečna zarada zaposlenih u Srbiji od aprila neće moći da bude manja od 20.010 dinara jer je cena radnog sata povećana sa 102 na 115 dinara. Nova minimalna cena rada, prema odluci Socijalno-ekonomskog saveta, primenjivaće se do februara 2013. godine. Od 1. aprila biće povećan i neoporezivi deo zarade sa 7.310 na 10.000 dinara, što […]\nDva i po miliona dinara podeljeno je danas u Sali opštine Svrljig mladim bračnim parovima, majkama i bebama i apsolventima. Iznose od pet do sto pedeset hiljada dinara, zavisno od grupe kojoj primaoci pripadaju, uručili su predsednik opštine Svrljig Milija Miletić i zamenik predsednika Skupštine opštine Svrljig Srbislav Đorđević. „Nema sumnje da je naša akcija […]\nOve školske godine osmi razred će završiti 78.000 đaka, a za više od polovine njih predviđena su mesta u četvorogodišnjim srednjim stručnim školama. Za učenike koji planiraju da upišu gimnaziju predviđeno je 22 odsto mesta, a preostale knjižice su namenjene đacima koji će školovanje nastaviti u trogodišnjim stručnim školama. Ministarstvo je pripremilo i predlog upisnog […]\nNarodna banka Srbije upozorava da su u opticaju falsifikovane novčanice od 2.000 dinara i podseća na obavezu građana koji sumnjaju da poseduju lažni novac da to prijave. Prema saznanju NBS, postoji 13 ovakvih falsifikata, rekla je Blaženka Robović iz NBS i objasnila da je novčanica urađena na komercijalnom papiru, dostupnom u širokoj prodaji. Ima primetnu, […]\nNacionalna služba za zapošljavanje raspisala je konkurs za organizovanje sprovođenja javnih radova u ovoj godini, a rukovodioci ove ustanove ističu da je planirano da se u ove mere uključi oko 6.000 nezaposlenih osoba, među kojima se nalazi i oko 2.500 osoba sa invaliditetom i personalni asistenti. Javni radovi namenjeni su zapošljavanju najugroženijih kategorija osoba koje […]\nTurska razvojna agencija za međunarodnu pomoć i saradnju uputiće Svrljigu pomoć od 20.000 eura. Ovo je dogovoreno na sastanku predsednika opštine Svrljig Milije Miletića i predsednice Skupštine opštine Svrljig Jelene Trifunović, sa direktorom turske agencije Emrahom Ustaomerom, održanom u beogradskoj kancelariji ove organizacije, saopštila je Informativna služba opštine Svrljig. U uspostavljanju saradnje Svrljiga i turske […]\nIz Opštine Svrjig danas smo dobili obaveštenje da će od 1. aprila 2012. godine početi da se realizuje odluka Skupštine opštine o subvencionisanju autobuskog prevoza za lica starija od 70 godina, trudnice i invalide koji imaju prijavljen borvak i žive na području opštine Svrljig. Za korišćenje ove povlastice, navedene kategorije građana moraju da imaju legitimacije. […]


Ivan Kostić Marko Pušica Aleksandar Tanasković Miroslav Drekić Milan Parezanović Dejan Dimitrijević Nebojša Đorđević Miljojko Jelić Ivan Božić Mihajlo Zdravković\nPonedeljak, 27.05.2019 11:49\nLider Dveri, Boško Obradović istakao je da razlozi zbog kojih su poslanici opozicije napustili parlament nisu prestali i da neodgovorna vlast nije odgovorila na elementarne zahteve sa velikog protesta 13. aprila koji se tiču slobode medija i fer izbora. „Sporazum sa narodom je u tom pogledu jasan i mi ne možemo da kršimo obećanja koja smo dali, kao što radi ova vlast“ - smatra Obradović.\n„Jedini pisani materijal o tome šta se dešavalo šest godina je, verovali ili ne, izveštaj Kancelarije za KiM koji će umesto direktora kancelarije obrazlagati predsednik Republike. Ustavorušitelj, predsednik republike, ovim uzurpira još jednu instituciju, ovaj put Vladinu kancelariju, što pokazuje bolest sistema u kom živimo. Nama ne pada na pamet da učestvujemo u razvoju te bolesti“ - istakao je predsednik Dveri.\nBoško ObradovićIzjaveKiMKosovoKosmetKosovo i Metohija


Mjanmar: Produžen pritvor petorici novinara\nTanjug 12. marta 2021. 12:49\nJANGON – Sud u Mjanmaru produžio je danas pritvor petorici novinara, uključujući i dopisnika američke agencije AP, koji su izveštavali o protestima građana u Jangonu zbog puča koji je izvršila vojna hunta početkom februara, saopštili su advokati privedenih novinara.\nTokom masovnih protesta građana Mjanmara zbog vojnog udara 1. februara poginulo je više od 70 ljudi, a oko 2.000 ih je uhapšeno, prenosi Rojters.\nNovinari uhapšeni 27. februara nisu izvedeni pred sud već su saslušani video linkom iz zatvora i nije im omogućeno da se vide sa svojim porodicama i advokatima.\nPrema rečima uglednog novinara Sve Vina, sud je produžio pritvor novinarima do 25. marta, ali iz suda u Jangonu nije bilo moguće dobiti potvrdu te informacije.\nAmerička administracija izrazila je zabrinutost zbog ovih hapšenja i zatražila da se svi novinari odmah puste na slobodu, dok je predstavnik vojne hunte uzvratio da „vojska poštuje medijske slobode“ i poručio da su uhapšeni novinari „izazivali nemire“.


Radio Tivat | Dodatne kontrole da roba prođe, a da virus ne uđe\n21 мар Dodatne kontrole da roba prođe, a da virus ne uđe\nPosted at 09:01h in Zdravlje\tby\tDragan Popadic\nUprava carina svakodnevno sarađuje sa upravama za bezbjednost hrane, veterinu i fitosanitarne poslove, zdravstveno-sanitarnom inspekcijom, kao i agencijama za ljekove i za zaštitu životne sredine, jer je cilj da se sa što manje zadržavanja roba okonča carinski postupak na graničnim prelazima Dobrakovo, Debeli Brijeg, Ilino Brdo i Božaj, rečeno je Pobjedi iz ove institucije.\nPoštujući sveobuhvatne mjere koje Vlada i drugi organi preduzimaju u okolnostima prijetnje od koronavirusa Uprava carina je, kako kažu, obezbijedila obavljanje carinskih postupaka svakog dana, uključujući i vikende, na graničnim prelazima i unutrašnjim robnim ispostavama.\n“Uvedena je i dodatna kontrola zdravstveno sanitarne inspekcije za autobuse, putnike i prevoznike. Privrednicima smo omogućili da preko našeg operativnog centra dobiju sve podatke preko broja 080081333 (telefon otvorene carinske linije) od 7 do 22h, o čemu su obaviješteni posredstvom Privredne komore navode iz ovog državnog organa. Uspostavljenje i model svakodnevne komunikacije sa graničnim carinskim ispostavama koje o svim dešavanjima”, izvještavaju Upravu carina.\n“Cilj je da se prevaziđu eventualni problemi i nedoumice u postupanjima, jer su i susjedne države uvele mjere koje utiču na procedure na graničnim prelazima”, ističu iz Uprave.\nNaveli su da poštuju sve naredbe i preporuke Ministarstva zdravlja i Instituta za javno zdravlje koje se odnose na preduzimanje privremenih mjera za sprečavanje unošenja u zemlju, suzbijanje i sprečavanja prenošenja korona virusa i da su preduzeli niz aktivnosti iz svoje nadležnosti.\n“To se prvenstveno odnosi na organizaciju rada naših graničnih i robnih ispostava, asve u cilju da se omogući nesmetan uvoz robe, u prvom redu pošiljki hrane za ljude za životinje, sredstava za higijenu, dezinfekciju i ličnu zaštitnu opremu”, pojasnili su.\nUprava carina je, kako ističu u stalnom kontaktu sa predstavnicima Vlade, nadležnim ministarstvima i institucijama, kako bi obezbijedila ažurne informacije od uticaja na postupanje na graničnim prelazima i na spoljnotrgovinski promet roba.\n“Naša postupanja ćemo prilagoditi svim odlukama koje se budu donosile i u narednom periodu”, navode oni.\nNa pitanje ima li smanjenja uvoza od pojave korona virusa odgovaraju da prethodnih dana nije bilo, ali da se sada stvari mijenjaju.\n“Prethodnih dana nije bilo smanjenja u odnosu na robe koje su konačno ocarinjene, jer se carinila i roba koja je bila uskladištena, ali je evidentno da je manje pošiljki koje ulaze u Crnu Goru”, objasnili su iz ove institucije.


Tag / Slobodna trgovina / Vesti online\nPodmukao udarac Trampu - novi trgovinski dil\nObiman dokument će pojednostaviti carinske procedure i ukinuti tarife na "praktično sve" proizvode kojima se trguje između zemalja članica EU i Meksika, javlja američka tv mreža CNN pozivajući...\nMože li Srbija paralelno u savez s Evropskom unijom i s evroazijskim zemljama i Rusijom kojoj je EU uvela sankcije? To pitanje nametnuli su srpski predsednik Aleksandar Vučić i njegov ruski kolega...\nPoglavlje 30 predviđa da Srbija svoju ekonomsku politiku mora da uskladi sa EU, a to znači da će po njegovom zatvaranju morati ne samo da se odrekne bescarinskog trgovinskog sporazuma s Rusijom...\n3 razloga zašto će Tramp mrzeti ovaj dil\nJapan i EU potpisali sporazum o slobodnoj trgovini\nPočinje li slobodna trgovina između Rusije i Turske?\nAnkara namerava da u što kraćem roku potpiše sa Rusijom sporazum o slobodnoj trgovini, rekao je ministar ekonomije Turske Nihat Zejbekči.\nKina koristi situaciju: Ako treba isključiće Ameriku\nKineski predsednik Si Đinping pozvao je na dogovor o slobodnoj trgovini u azijsko-pacifičkom regionu.\nKako korporacije preuzimaju vlast nad EU (1): Totalitarizam u EU na mala vrata\nPosle prave psihodrame u Briselu i otkazivanja samita, ugovor CETA o slobodnoj trgovini i investicijama između EU i Kanade prošle nedelje konačno je zaključen. Parlament belgijske pokrajine...


Predsednik Džo Bajden učestvuke u brifingu za medije pred predstojeću seconu uragana na Atantiku, u sedištu FEMA, 24. maja 2021.\nUoči, kako se predviđa, natprosečne sezone uragana u Atlantskom basenu, američka vlada udvostručuje sredstva za pripremu zajednica za takve oluje ili druge ekstremne vremenske događaje.\n"Moramo biti spremni kada se dogodi katastrofa", rekao je predsednik Džo Bajden u poseti sedištu Federalne agencije za upravljanje vanrednim situacijama (FEMA) u ponedeljak popodne.\n"Današnji brifing je kritičan podsetnik da nemamo ni trenutak za gubljenje u pripremama za 2021. godinu", rekao je predsednik u FEMA-i, neposredno pre nego što je upoznat sa prognozama za ovogodišnju sezonu uragana.\nBajden se takođe osvrnuo na rizike od požara u Kaliforniji i drugim zapadnim državama.\n"Ovde sam danas da bih jasno stavio do znanja da ne želim ništa manje od spremnosti za sve ove izazove", rekao je predsednik.\nNacionalna uprava za okeane i atmosferu predviđa 60 odsto šanse za natprosečnu sezonu atlantskih oluja sa šest do 10 verovatnih uragana.\nProšla godina bila je rekordna sezona uragana u Sjedinjenim Državama sa 30 oluja koje su dobile imena, od kojih je pet stiglo do američkog kopna u državi Luiziana.\nObale Luizijane i Floride posebno su osetljive na porast nivoa mora, čak i bez jakih oluja.\n"Svakako, veći deo Južne Floride bez daljih akcija - i veći deo Luizijane oko područja Nju Orleansa - mogao bi biti pod vodom i još češće regularno potapan. To će dovesti u opasnost mnogo života i infrastrukture", rekla je Šeri Gudman, viša saradnica u Polarnom institutu Vilson Centra i Programu za zaštitu životne sredine i bezbednost.\n"FEMA će 2021. godine obezbediti milijardu dolara za program izgradnje otporne infrastrukture i zajednica (BRIC), čiji će deo biti usmeren na ugrožene zajednice", navodi se u saopštenju Bele kuće kojim se najavljuje finansiranje.\nRanije tokom dana, Bela kuća je takođe najavila da će američka svemirska agencija NASA prikupiti sofisticiranije klimatske podatke kao deo novog koncepta misije za opservatoriju Zemlje.\n"NASA-in sistem opservacije Zemlje biće nova konstrukcija naprednih svemirskih sistema za posmatranje Zemlje, pružajući svetu do sada neviđeno razumevanje kritičnih interakcija između Zemljine atmosfere, kopna, okeana i ledenih procesa. Ovi procesi određuju kako će se promenljiva klima odvijati na regionalnom i lokalnom nivou, na kratkoj i dugoročnoj vremenskoj skali", navodi se u saopštenju Bele kuće.\nBajden je prošle nedelje naložio saveznim agencijama da identifikuju i obelodane opasnosti od klimatskih promena. Uredbom se takođe zahteva od onih koji imaju ugovore sa federalnom vladom da identifikuju sopstvene rizike koji su u vezi sa klimatskim promenama.\n"Zaista moramo biti sposobniji da upravljamo klimom kao multiplikatorom pretnjom", dodala je Gudman, koja je takođe viša strateškinja Centra za klimu i bezbednost. Dosadašnje akcije Bajdenove administracije nazvala je "vrlo sveobuhvatnim i naprednim nizom napora".


Vučić predložio da Jorgovanka Tabaković ponovo bude guverner | Gde Investirati\nJune 11, 2018\tComments 0\nPredsednik Srbije Aleksandar Vučić predložio je Skupštini Srbije da funkciju guvernera Narodne banke Srbije (NBS) i u narednom šestogodišnjem mandatu obavlja Jorgovanka Tabaković.\nJorgovanka Tabaković je na čelu NBS od avgusta 2012. godine, u to vreme je bila potpredsednik Srpske napredne stranke, ali je posle preuzimanja dužnosti, u skladu sa Zakonom o NBS, prestala da obavlja stranačke funkcije.\nPrema nedavno usvojenim izmenama Zakona o NBS funkcioneri centralne banke se biraju najkasnije do isteka mandata prethodnog funkcionera, a najranije 120 dana pre isteka tog mandata, kako bi se obezbedio kontinuitet rada NBS.\nU obrazloženju predloga za Tabakovićeva ostane guverner i u narednom mandatu Vučić je naveo da je preporučuju ostvareni rezultati, pre svega u očuvanju makroekonomske stabilizacije u saradnji sa Vladom Srbije i drugim nadležnim institucijama, uz punu koordinaciju monetarne i fiskalne politike.\nIstaknuto je da je inflacija u prethodnih pet godina očuvana na prosečnom nivou od dva odsto, što je u rangu najstabilnijih evropskih država, da su kamatne stope na kredite privredi i stanovništvu spuste na najniži nivo, da je očuvana relativna stabilnost deviznog kursa a učešće problematičnih kredita i ukupnim bankarskim pozajmicama spušteno na najniži nivo.\nZa viceguvernera je predložen Željko Jović koji je sada vršilac dužnosti viceguvernera, a prethodno je bio direktor Uprave za nadzor nad finansijskim institucijama koja je ukinuta izmenama Zakona o NBS.\nPrevious Azijske berze: Ulagači oprezni, evro na 1,18 dolara\nNext Prodaje se imovina novosadskog preduzeća Hleb\nTags Aleksandar VučićJorgovanka Tabaković\nNelegalna gradnja krivično delo, počinje rušenje bespravno izgrađenih objekata\nPotpredsednica vlade Zorana Mihajlović pozvala je sve predsednike opština u Beogradu, ali i u Srbiji, da se postaraju da se Zakon o ozakonjenju dosledno primenjuje.\nMeđunarodni sajam turizma u Beogradu, popusti na aranžmane od pet do 50 odsto\nNa Beogradskom sajmu danas je otvoren Međunarodni sajam turizma, na kojem će se do 26. februara predstaviti 1.100 izlagača iz 56 zemalja. Prvi put turističku ponudu na sajmu čiji je\nRavnoteža na tržištu nafte\nPostoje znaci da se na globalnom tržištu nafte vraća ravnoteža između proizvodnje i zaliha u industrijalizovanim zemljama, saopštila je danas Svetska eneregetska agencija (IEA).


Đorđević: Albanski kriminalci posluju u Srbiji | Novine Toronto\nĐorđević: Albanski kriminalci posluju u Srbiji\nPredsednik pokreta Oslobođenje Mlađan Đorđević ukazao je da brojni pripadnici albanskog kriminalnog miljea sa Kosova sa pasošima Srbije slobodno posluju u Srbiji, investiraju u građevinski sektor i tako "peru prljav novac, pod blagoslovom režima Aleksandra Vučića".\n"Radi se o nekoliko lica, od kojih je javnosti najzanimljiviji Nedžmedin Zekaj, koji se sada zove Ljirim Zekaj, a pasoš mu je izdat u Novom Pazaru. Za njega se vezuje više kriminalnih dela, povezan je sa OVК, a za vreme rata u Bosni je krijumčario oružje za muslimansku stranu", kaže Đorđević.\n"Uprkos tome, Zekaj dobija srpski pasoš, a danas slobodno zida zgrade po Novom Pazaru i Beogradu", rekao je Đorđević.\nOn je naveo da se pominje i Ismet Osmani, koga je nemačka služba još 2005. označila kao organizatora šverca narkotika, kao i Mentor Bećiri, takođe krijumčar povezan sa OVК, koji "prema javno dostupnim podacima BIA ima poslovne veze sa Zvonkom Veselinovićem".\n"Oni sada uveliko investiraju u građevinski sektor u Srbiji. Izgleda da sele poslove u Srbiju jer na Kosovu nemaju političku zaštitu otkad je (Hašim) Tači pao. Vučićeva Srbija postaje sigurna kuća za albanske kriminalce", rekao je Đorđević.


ARHIVA - Predsjednik Skupštine Iraka Mohamed al-Halbusi (u sredini) (Foto: AP/Nabil al-Jurani)\nIrački parlament usvojio je rezoluciju kojojm se traži da strane trupe napuste tu zemlju, usljed američkog vazdušnog napada u blizini bagdadskog aerodroma u kojem je prošle sedmice ubijen najviši vojni zvaničnik Irana Kasem Sulejmani.\nU rezoluciji koja je usvojena u nedjelju navodi se da je iračka vlada "posvećena povlačenju svog zahtjeva za pomoć međunarodnoj koaliciji, koja se borila sa ekstremističkom grupom Islamska država, zbog okončanja vojnih operacija u Iraku i ostvarene pobjede", prenosi RSE.\nParlamentarne rezolucije su neobavezujuće za vladu, ali Abdul-Mahdi je prethodno tražio od parlamenta da preduzme hitne mjere i okonča prisustvo stranih trupa što je prije moguće.\nU međuvremenu, predsjednik SAD Donald Trump rekao je da je Vašington identifikovao 52 lokacije u Iranu koje će biti pogođene “vrlo brzo i vrlo snažno” ukoliko Teheran izvrši udar na bilo koje američke ciljeve poslije ubistva Sulejmanija.\nIran, koji je u zvaničnoj žalosti za ubijenim liderom svojih moćnih snaga Kuds, odgovorio je na prijetnju optužujući SAD da su prekršile međunarodno pravo i kritikujući Trumpa zbog toga što je u moguće mete uključio lokacije koje predstavljaju kulturnu baštinu.\nAmerički državni sekretar Majk Pompeo kasnije je branio predsjednika Trumpa, rekavši na televiziji Ej Bi Si (ABC) da nema sumnje da "iransko rukovodstvo razumije Trumpova gledišta" i "jasno razumije poruku".